hotchpotch/miracl-hf-unified huggingface dataset:
เฌอแตม.. มัวนงปลูว์
เฌอแตม... มัวนงปลูว์ (; ) เพลงร้องคู่ภาษาฝรั่งเศสที่แต่งโดยเซร์ช เกนสบูร์ (Serge Gainsbourg) ขับร้องโดยเกนสบูร์ คู่กับเจน เบอร์กิน แฟนสาวของเขา บันทึกเสียงวางจำหน่ายในปี ค.ศ. 1969 และขึ้นถึงอันดับหนึ่งชาร์ตซิงเกิลแห่งสหราชอาณาจักรและสวิตเซอร์แลนด์ แต่เพลงนี้ถูกห้ามเปิดออกอากาศในหลายประเทศ ทั้งในสเปน สวีเดน บราซิล อังกฤษ โปรตุเกส อิตาลี ห้ามออกอากาศในฝรั่งเศสก่อนเวลา 23.00 น. และถูกจำกัดการออกอากาศในสหรัฐอเมริกา เนื่องจากในเพลงมีท่อนหนึ่งเป็นเสียงครางของนักร้องหญิง ขณะถึงจุดสุดยอด
เกนสบูร์แต่งเพลงนี้ในปี ค.ศ. 1967 เพื่อร้องและบันทึกเสียงคู่กับบรีฌิต บาร์โด คู่รักของเขาในขณะนั้น แต่เมื่อข่าวนี้แพร่ออกไป กุนเทอร์ ซาชส์ สามีชาวเยอรมันของบาร์โดโกรธมากและพยายามขัดขวางไม่ให้ซิงเกิลนี้ออกวางจำหน่าย ซิงเกิลนี้ได้วางจำหน่ายในภายหลัง ในปี ค.ศ. 1986 เมื่อเกนสบูร์หันมาคบกับเจน เบอร์กิน ที่เพิ่งหย่าขาดจากจอห์น แบร์รี ก็ขอให้เธอบันทึกเสียงเพลงนี้คู่กับเขา โดยร้องเสียงสูงขึ้นกว่าฉบับของบาร์โดหนึ่งออกเตฟ
เจ้าหน้าที่ป่าไม้
เจ้าหน้าที่ป่าไม้ เป็นผู้ประกอบกิจทางวนศาสตร์ ซึ่งเป็นศาสตร์ ศิลป์และวิชาชีพในการจัดการป่าไม้ เจ้าหน้าที่ป่าไม้มีส่วนร่วมกับกิจกรรมหลายประเภท ทั้งการทำไม้ซุง การฟื้นฟูระบบนิเวศและการจัดการพื้นที่คุ้มครอง เจ้าหน้าที่ป่าไม้จัดการป่าไม้เพื่อวัตถุประสงค์ต่าง ๆ ทั้งการสกัดวัตถุดิบโดยตรง สันทนาการนอกอาคาร การอนุรักษ์ การล่าสัตว์และความงาม การจัดการป่าไม้ที่กำลังอุบัติขึ้นมีทั้งเพื่อความหลากหลายทางชีวภาพ การแยกคาร์บอนและคุณภาพอากาศ
แม้หลายคนสับสนบทบาทของเจ้าหน้าที่ป่าไม้กับของคนตัดไม้ แต่เจ้าหน้าที่ป่าไม้ส่วนใหญ่มิได้สนใจเฉพาะการทำไม้ซุงเท่านั้น แต่ยังสนใจการจัดการป่าไม้อย่างยั่งยืน เพื่อ "จัดหาสินค้าดีที่สุดในปริมาณมากที่สุดในระยะยาว"
การทำไม้
การทำไม้ () เป็นการตัด ขัด แปรรูปและลำเลียงต้นไม้หรือไม้ซุงขึ้นรถบรรทุก
ในทางวนศาสตร์ คำนี้บางครั้งใช้ในความหมายแคบ หมายถึงการเคลื่อนไม้จากตอไปยังสถานที่อื่นนอกป่า โดยมักเป็นโรงเลื่อยหรือโรงตัดไม้ อย่างไรก็ดี ในการใช้โดยทั่วไป คำนี้อาจใช้เพื่อระบุขอบเขตของกิจกรรมทางวนศาสตร์หรือวนวัฒนา
การทำไม้ผิดกฎหมายในทางวนศาสตร์นั้นอาจเรียกว่า การลักไม้ ซึ่งยังสามารถหมายถึง การทำ ขนส่ง ซื้อหรือขายไม้โดยละเมิดกฎหมาย ขั้นตอนการทำนั้นอาจผิดกฎหมาย รวมถึงใช้วิธีการฉ้อฉลในการเข้าถึงป่าไม้ การสกัดโดยไม่ได้รับอนุญาตหรือจากพื้นที่คุ้มครอง การตัดสปีชีส์คุ้มครอง หรือการสกัดไม้เกินขอบเขตที่ตกลงกันไว้
ในความหมายทั่วไป สิ่งที่บางครั้งเรียกว่า การถางป่า (clearcutting) ไม่ถูกมองว่าเป็นการทำไม้ประเภทหนึ่งเสมอไป แต่เป็นวิธีการทำหรือวนวัฒนา ในอุตสาหกรรมผลิตภัณฑ์ป่าไม้ บริษัททำไม้อาจถูกเรียกว่าเป็น ผู้ทำสัญญาทำไม้
การตัดไม้เฉพาะที่มีมูลค่าสูงและทิ้งไม้ที่มีมูลค่าต่ำกว่า โดยมักเป็นต้นที่เป็นโรคหรือผิดรูปผิดส่วน มักเรียกว่าเป็น การเลือกชั้นคุณภาพสูง (high grading) บางครั้งเรียก การทำไม้ระบบเลือกตัด (selective logging) และมักสับสนกับการเลือกตัด (selection cutting) การปฏิบัติจัดการขึ้นกับการทำสัดส่วนต้นไม้
การทำไม้มักเรียกเป็นการทำไม้ป่าไม้เหนือพื้นดิน ป่าไม้น้ำท่วมมีอยู่บนพื้นที่ซึ่งถูกน้ำท่วมเพราะการสร้างเขื่อน ต้นไม้เหล่านี้ทำโดยการทำไม้ใต้น้ำหรือโดยการลดอ่างเก็บน้ำที่กล่าวถึง
แม่น้ำเอโดะ
แม่น้ำเอโดะ () ชื่อเดิมแม่น้ำฟูโตะ () เป็นแม่น้ำในภูมิภาคคันโตของญี่ปุ่น แยกมาจากแม่น้ำโทเนะทางตอนเหนือของเมืองนาริตะ ไหลผ่าน จังหวัดอิบารากิ จังหวัดชิบะ จังหวัดไซตามะ กรุงโตเกียว และไหลลงสู่ทะเลที่อ่าวโตเกียว มีความยาวทั้งสิ้น 59.5 กิโลเมตร เป็นเส้นแบ่งเขตจังหวัดชิบะ โตเกียว ไซตามะ
ราวปี ค.ศ. 1654 ในยุคของรัฐบาลโชกุนโทกูงาวะ ได้ทำการขุดแยกแม่น้ำสายนี้ออกมาจากแม่น้ำโทเนะ เพื่อช่วยแก้ปัญหาน้ำท่วมเมืองเอโดะซึ่งเป็นศูนย์กลางอำนาจของฝ่ายโชกุน แม่น้ำเอโดะมีความสำคัญทางด้านการขนส่งสินค้า จนถึงยุคศตวรรษที่ 20 จึงถูกลดความสำคัญด้านการขนส่งลงเนื่องจากการคมนาคมทางบกในภูมิภาคแห่งนี้เข้ามาทดแทน เช่น ถนน รถไฟ
ในปัจจุบันแม่น้ำเอโดะ เป็นแม่น้ำสายสำคัญในการระบายน้ำจากครัวเรือนของกรุงโตเกียวออกสู่ทะเล โตเกียวดิสนีย์แลนด์สถานที่ท่องเที่ยวระดับโลกก็ตั้งอยู่บริเวณปากแม่น้ำเอโดะ
มัสกีนาดา
มัสกีนาดา () เป็นเพลงบอสซาโนวาของฌอร์ฌี เบย์ นักดนตรีชาวบราซิล แต่งและบันทึกเสียงครั้งแรกในปี ค.ศ. 1963 ในอัลบัม "Samba Esquema Novo" (1963) เพลงนี้นำมาบันทึกเสียงใหม่ในปี ค.ศ. 1966 โดยเซอร์จิโอ เมนเดส ร่วมกับวง Brazil'66 ขึ้นถึงอันดับ 47 ชาร์ตเพลงป็อป และอันดับ 4 ชาร์ตเพลงอีซีลิสนิงของนิตยสารบิลบอร์ด กลายเป็นเพลงประจำตัวของเมนเดส
ในปี ค.ศ. 2006 เมนเดสนำเพลงนี้มาบันทึกเสียงใหม่ในแบบฮิปฮอป ร่วมกับแบล็กอายด์พีส์ โดยมี Gracinha Leporace ภรรยาของเมนเดสร่วมขับร้องด้วย เพลงฉบับนี้ขึ้นถึงอันดับหนึ่งในเนเธอร์แลนด์ และอันดับ 6 ชาร์ตซิงเกิลแห่งสหราชอาณาจักร
วลี "mas, que nada" ("but, that [is] nothing") เป็นสแลงภาษาโปรตุเกสแบบบราซิล มีความหมายว่า "come on" หรือ "no way" ("ไม่เอาน่า") ซึ่งสะกดคล้ายกับคำว่า "más que nada" ("more than anything") ภาษาสเปน แปลว่า "mainly" หรือ "principally" บางครั้งอาจเกิดการสับสน
เฉิน คุน
เฉินคุน (; ; พินอิน: Chén Kūn) นักแสดงและนักร้องชายที่มีชื่อเสียงชาวจีน เกิดเมื่อวันที่ 4 กุมภาพันธ์ ค.ศ. 1976 ที่เมืองฉงชิ่ง ประเทศจีน
เฉินคุนเป็นลูกชายคนโตของครอบครัวชาวฮั่น มีน้องชายอีก 2 คน จบการศึกษาจากวิทยาลัยภาพยนตร์ปักกิ่งเมื่อปี ค.ศ. 2000 โดยเข้าศึกษาเมื่อปี ค.ศ. 1996 โดยมีเพื่อนร่วมรุ่น คือ เจ้า เวย และหวง เสี่ยวหมิง
เฉินคุนเริ่มมีผลงานในวงการบันเทิง ด้วยการเป็นนักร้องในวงดนตรีตงฟางขณะที่กำลังเรียนอยู่ ซึ่งในตอนนั้นต้องฝึกซ้อมอย่างหนัก เพื่อดิ้นรนให้ใช้ชีวิตอยู่ได้ในเมืองหลวงอย่างปักกิ่ง ให้ได้ เนื่องจากมาจากครอบครัวที่ยากจน ขณะที่เรียนระดับมัธยมอยู่ ก็ต้องทำงานพิเศษเพื่อช่วยเหลือความเป็นอยู่ของคนในครอบครัว
เริ่มมีผลงานจริง ๆ ในปี ค.ศ. 1999 จากการแสดงภาพยนตร์เรื่อง "National Anthem" พร้อมกับมีผลงานเพลงตามมาด้วยกันอีก 3 ชุด จนถึงปี ค.ศ. 2008 ในแบบแมนโดป็อป
ในปี ค.ศ. 2008 ได้มีโอกาสแสดงในบทของ "แม่ทัพหวังเซิง" จากภาพยนตร์แฟนตาซีฟอร์มใหญ่ "Painted Skin" ซึ่งเป็นบทนำตัวหนึ่งในเรื่อง จากนั้นก็ได้มีโอกาสแสดงในบทสำคัญ ๆ และบทประกอบจากภาพยนตร์เรื่องดังอีกหลาย ๆ เรื่อง เช่น "Mulan" ในปี ค.ศ. 2009, "The Founding of a Republic" ในปีเดียวกัน, "Let the Bullets Fly", "The Founding of a Party" และ "Flying Swords of Dragon Gate" ในปี ค.ศ. 2011
ดีแลน โอไบรอัน
ดีแลน โอไบรอัน () เกิดเมื่อวันที่ 26 สิงหาคม ค.ศ. 1991 เป็นนักแสดงชาวอเมริกัน เกิดที่นครนิวยอร์ก เติบโตที่สปริงฟีลด์ทาวน์ชิป ยูเนียนเคาน์ตี รัฐนิวเจอร์ซีย์ ก่อนที่จะย้ายกับครอบครัวไปอยู่ที่เฮอร์โมซาบีช รัฐแคลิฟอร์เนีย เมื่ออายุ 12 ปี ในเดือนกรกฎาคม ค.ศ. 2011 เขาร่วมแสดงในซีรีส์ช่องเอ็มทีวี เรื่อง "Teen Wolf" เขายังร่วมแสดงในภาพยนตร์เรื่อง "High Road" แสดงคู่กับลิซซี แคปลัน และแสดงในภาพยนตร์เรื่อง "The First Time" กำกับโดยจอน แคสแดน และในปี 2557 เขาได้รับบทพระเอกใน เมซ รันเนอร์ รับบทเป็น โทมัส
เบนินซิตี
เบนินซิตี () เป็นเมืองหลวงของรัฐเอโด ประเทศไนจีเรีย ทางตอนใต้ของประเทศ มีประชากรราว 1,147,188 คน (ค.ศ. 2006) อยู่ห่างจากแม่น้ำเบนินราว 25 ไมล์ทางทิศเหนือ เมืองเป็นศูนย์กลางแปรรูปยางพาราของประเทศ และมีอุตสาหกรรมน้ำมันปาล์ม
การย่อยสลายด้วยแสง
การย่อยสลายด้วยแสง () เป็นการแตกของโมเลกุลที่เกิดจากการดูดซับโฟตอน ที่มาจากความยาวคลื่นของแสงอาทิตย์ เช่นรังสีอินฟราเรด แสงที่ตามองเห็น และรังสีอัลตราไวโอเลต รูปแบบของอนุภาครังสีชนิดอื่นๆอาจทำให้เกิดการย่อยสลายด้วยแสงได้ การย่อยสลายด้วยแสงนี้รวมถึงการสลายตัวของสารที่มีโครงสร้างขนาดใหญ่ไปเป็นสารที่มีโครงสร้างโมเลกุลขนาดเล็กกว่า การเปลี่ยนรูปโมเลกุลไปอยู่ในสภาพที่เปลี่ยนแปลงกลับเป็นอย่างเดิมไม่ได้ เช่น การเสียสภาพของโปรตีน และการเติมอะตอมบางชนิดเข้าในโมเลกุล ตัวอย่างที่เห็นได้โดยทั่วไปคือการกำจัดของเสียในน้ำดื่มหรือน้ำเสียด้วยแสงแดด
นักโภชนาการ
นักโภชนาการ () เป็นบุคคลผู้ให้คำแนะนำว่าด้วยสาระของผลกระทบอาหารและสารอาหารต่อสุขภาพ มีคำเรียกอาชีพดังกล่าวแตกต่างกันไปในแต่ละประเทศ สภาพการจ้างงานและบริบท ตัวอย่างมีทั้ง นักวิทยาศาสตร์สารอาหาร นักโภชนาการสาธารณสุข นักกำหนดอาหาร-นักโภชนาการ นักโภชนาการคลินิก และนักโภชนาการกีฬา
บ้างใช้คำว่า "นักกำหนดอาหาร" (dietitian) กับ "นักโภชนาการ" ว่ามีพื้นฐานใช้แทนกันได้ อย่างไรก็ดี ในหลายประเทศและเขตอำนาจ ชื่อ "นักโภชนาการ" ไม่อยู่ใต้บังคับแห่งระเบียบวิชาชีพ ผู้ใดก็อาจเรียกตนเองว่าผู้เชี่ยวชาญด้านโภชนาการได้แม้จะศึกษาด้วยตนเองทั้งหมด ในรัฐส่วนใหญ่ของสหรัฐอเมริกา บางส่วนของแคนาดา ออสเตรเลียและสหราชอาณาจักร คำว่า นักโภชนาการ ไม่ได้รับการคุ้มครองตามกฎหมาย ขณะที่ชื่อนักกำหนดอาหารนั้นใช้ได้เฉพาะโดยผู้ที่บรรลุเกณฑ์วิชาชีพที่เจาะจงไว้เท่านั้น ผู้ให้คำปรึกษาอาชีพคนหนึ่งพยายามอธิบายความแตกต่างระหว่างสองอาชีพนี้แก่นักศึกษาแคนาดาฟัง โดยว่า "นักกำหนดอาหารทุกคนเป็นนักโภชนาการ แต่มิใช่นักโภชนาการทุกคนเป็นนักกำหนดอาหาร"
ชาร์จ (เพลงเบิกโรง)
ชาร์จ (Charge) เป็นชื่อเพลงเบิกโรง (fanfare) ที่นิยมบรรเลงในระหว่างการแข่งขันกีฬาในสหรัฐอเมริกา แต่งขึ้นในปี ค.ศ. 1946 โดยทอมมี วอล์กเกอร์ นักศึกษามหาวิทยาลัยเซาเทิร์นแคลิฟอร์เนีย ประกอบด้วยโน้ตดนตรี 6 ตัว เล่นซ้ำไปมาด้วยทรัมเปต หรือออร์แกน นิยมเล่นในระหว่างการแข่งขันบาสเกตบอล เบสบอล และฮอกกีน้ำแข็ง โดยเฉพาะในขณะที่ทีมรุกกำลังบุกเข้าทำคะแนน
บ็อบบี เคนต์ อดีตผู้อำนวยการฝ่ายดนตรีของทีมอเมริกันฟุตบอลแซนดีเอโก ชาร์จเจอรส์ อ้างว่าเขาเป็นผู้แต่งชาร์จแฟนแฟร์ ขึ้นในปี ค.ศ. 1978 และเรียกร้องค่าลิขสิทธิ์จากเอ็นเอฟแอล เอ็นบีเอ เมเจอร์ลีก เอ็นซีเอเอ เอ็นเอชแอล ที่นำเพลงนี้มาใช้
รหัสยลัทธิ
รหัสยลัทธิ หรือลัทธิรหัสยนิยม () คือลัทธิหรือความเชื่อที่ว่ามีรหัสยภาวะ (mystery) เป็นภาวะความจริงหรือคุณค่าบางอย่างซึ่งบุคคลจะรู้ได้ด้วยการใช้ความสามารถพิเศษเหนือกว่าการรับรู้โดยทั่วไปของมนุษย์ เช่น การเข้าฌาน การเข้าถึงพระเจ้า เป็นต้น ผู้ที่เข้าถึงรหัสยภาวะนี้ได้เรียกว่ารหัสยิก (mystic)
ความหมายของรหัสยลัทธิในปัจจุบันมาจากลัทธิเพลโตนิยมหรือลัทธินีโอเพลโตนิยมที่ใช้หมายถึงพิธีรับสมาชิกใหม่ของชาวอิลูซิส ซึ่งเป็นพิธีการรับเข้าสู่ความจริงและประสบการณ์ทางจิตวิญญาณ เพื่อแสวงหาการเป็นหนึ่งเดียวกับความตระหนักรู้เรื่องความเป็นจริงอันติมะ เทวสภาพ ความจริงทางจิตวิญญาณ หรือพระเจ้า โดยใช้ประสบการตรง การรู้เอง สัญชาตญาณ หรือดุลยพินิจ โดยปกติรหัสยลัทธิจะเน้นการปฏิบัติที่มุ่งสู่ประสบการณ์เหล่านี้ รหัสยนิยมอาจยึดแยวคิดแบบทวินิยมที่ถือว่าตัวตนกับพระเจ้าแตกต่างกัน หรืออาจเป็นอทวินิยมก็ได้
ศาสนาใหญ่ ๆ หลายศาสนาในโลกก็เกิดมาจากคำสอนของศาสดาซึ่งเป็นรหัสยิก เช่น พระพุทธเจ้า พระเยซู เล่าจื๊อ พระกฤษณะ เป็นต้น ศาสนาส่วนมากจึงสอนเรื่องประสบการณ์เชิงรหัสยะด้วย โดยอย่างน้อยที่สุดก็สอนจะแก่ศาสนิกเฉพาะในวงจำกัด ไม่เปิดเผยให้รู้โดยทั่วไป คำว่า enlightenment ในภาษาอังกฤษก็หมายปรากฏการณ์ในลักษณะนี้ ส่วน “การตรัสรู้” ในทางพระพุทธศาสนาก็ใช้หมายถึงปรากฏการณ์การบรรลุในแบบรหัสยะเช่นกัน (แม้จะไม่เน้นใช้ศรัทธาอย่างรหัสยลัทธิอื่น ๆ)
หลาย ๆ ศาสนาในปัจจุบันมีโครงสร้างองค์กรที่เป็นสถาบันมากขึ้น มีการปกครองตามลำดับชั้นบังคับบัญชา และยึดถือคัมภีร์เป็นแหล่งความรู้หลักที่ศาสนิกชนต้องเคารพและปฏิบัติตามอย่างเคร่งครัด ทำให้ความรู้เชิงรหัสยะภายในศาสนากลายเป็นความเชื่อที่ไม่เป็นที่ยอมรับไป
งูสมิงทะเล
งูสมิงทะเล หรือ งูสามเหลี่ยมทะเล () เป็นสกุลของงูทะเลที่มีขนาดใหญ่สกุลหนึ่ง ใช้ชื่อสกุลว่า "Laticauda" อยู่ในวงศ์งูพิษเขี้ยวหน้า (Elapidae)
โดยงูในสกุลนี้ ยังจัดว่าเป็นงูทะเลที่สามารถเลื้อยบนขึ้นมาบนบกได้ ด้วยเกล็ดท้องยังมีอยู่และค่อนข้างกว้างอย่างน้อยประมาณครึ่งหนึ่งของความกว้างลำตัว ทำให้สามารถเลื้อยขึ้นบนหาดทรายได้บ้าง นอกจากนี้ยังมีการสืบพันธุ์ด้วยการวางไข่โดยขึ้นมาวางไข่บนบก โดยจะไปวางไข่ในในโพรงหินหรือพนังถ้ำ
มีรูปร่างโดยรวม มีหัวขนาดเล็ก ปากมีขนาดเล็ก ปลายหางแผ่แบนเหมือนครีบปลา เพื่อใช้ในการว่ายน้ำ ลำตัวมีลายปล้องดำสลับกันไปทั้งทั่ว จัดเป็นงูที่มีขนาดใหญ่ โดยมีความยาวได้ถึงเกือบ 3 เมตร
งูสมิงทะเลพบกระจายพันธุ์อยู่ในทะเลที่ใกล้กับชายฝั่ง จะอาศัยหากินตามแนวปะการัง เป็นงูที่ว่ายได้ช้า จึงไม่สามารถจับปลาที่ว่ายไปมากินเป็นอาหารได้ จึงหาอาหารที่หลบซ่อนตามซอกหลีบปะการัง พบได้ตั้งแต่ทะเลในแถบเอเชียใต้, เอเชียตะวันออกเฉียงใต้ จนถึงหมู่เกาะโซโลมอน หรือเกาะอื่น ๆ ในแถบโอเชียเนีย และเอเชียตะวันออก มีเพียงชนิดเดียวเท่านั้นที่อาศัยอยู่ในทะเลสาบน้ำจืดบนหมู่เกาะโซโลมอน
ฉันทวิชช์ ธนะเสวี
ฉันทวิชช์ ธนะเสวี (เกิด 18 กันยายน พ.ศ. 2526) ชื่อเล่น เต๋อ เป็นนักแสดงชาวไทย จบการศึกษาระดับมัธยมจากโรงเรียนทิวไผ่งาม และจบปริญญาตรีจากจุฬาลงกรณ์ คณะนิเทศศาสตร์ สาขาภาพยนตร์และภาพนิ่ง และมีผลงานละครเวทีของคณะตั้งแต่ปี 2544–2547 หลังจากจบการศึกษา ทำงานฟรีแลนซ์เป็นผู้เขียนบท ผู้ช่วยผู้กำกับ ตากล้องเบื้องหลัง และแอ็กติงโค้ชให้กับค่าย GDH จนมาได้แสดงเป็นตัวเอกในภาพยนตร์เรื่อง "ปิดเทอมใหญ่ หัวใจว้าวุ่น" รับบทเป็น เหิร และมีผลงานเรื่องต่อมาคือเรื่อง "โปรแกรมหน้า วิญญาณอาฆาต" แสดงร่วมกับวรกาญจน์ โรจนวัชร และในปี พ.ศ. 2553 ภาพยนตร์ "กวน มึน โฮ" คู่กับ หนึ่งธิดา โสภณ
เต๋อ ฉันทวิชช์ เคยคบหากับพีค ภัทรศยา เครือสุวรรณศิริ เป็นระยะเวลานานเกือบ 7 ปี และในวันที่ 30 ตุลาคม 2557 ได้ออกมาแถลงข่าวในภายหลังว่าเลิกรากันแล้ว ทั้งที่เต๋อจะประกาศแต่งงานในปี พ.ศ. 2558 สาเหตุเนื่องจากทัศนคติและการใช้ชีวิตที่ไม่ตรงกัน โดยไม่มีมือที่ 3 เข้ามาเกี่ยวข้อง ปัจจุบันคบหาดูใจกับ ดาวิกา โฮร์เน่คอนเสิร์ตร่วมกับศิลปินอื่น
ลำดับการดำเนินการ
ในวิชาคณิตศาสตร์และวิทยาการคอมพิวเตอร์ ลำดับการดำเนินการเป็นกฎใช้จัดลำดับการคิดคำนวณเครื่องหมายทางคณิตศาสตร์ในนิพจน์หรือสมการที่มีความกำกวมก่อนหลัง
ตัวอย่างการดำเนินการทั่วไปในคณิตศาสตร์ที่ใช้ในการอธิบายลำดับความสำคัญได้แก่ เลขยกกำลัง(^n หรือ ) วงเล็บ(() หรือ [])การหาร (÷) การคูณ (×) การลบ (−) และ การบวก (+) 
เป็นที่ตกลงกันโดยนักคณิตศาสตร์ทั่วโลกว่าลำดับของการดำเนินการต้องเป็นความเข้าใจที่ตรงกัน เพื่อให้การแก้ปัญหาทางคณิตศาสตร์ที่มีการดำเนินการมากกว่าหนึ่งครั้งเป็นไปอย่างถูกต้อง ไม่เช่นนั้นคำตอบที่ได้จะผิดเพี้ยนไป
การดำเนินการทางคณิตศาสตร์ต้องดำเนินการตามลำดับหัวข้อดังต่อไปนี้ในนิพจน์คณิตศาสตร์ จากซ้ายไปขวา
ลำดับการดำเนินการ หรือวิธีการดำเนินการทางคณิตศาสตร์ วิทยาศาสตร์ เทคโนโลยี และภาษาโปรแกรมทางคอมพิวเตอร์ แสดงดังนี้ คือ
เมื่อพบวงเล็บหรือเลขยกกำลังในนิพจน์ ให้ดำเนินการคำนวณนิพจน์ย่อยที่อยู่ในวงเล็บหรือคำนวณเลขยกกำลังก่อน
ตัวอย่าง:
คำนวณผลคูณและผลหารในนิพจน์ พึงระวังว่าการคูณไม่ได้จำเป็นต้องทำก่อนการหาร การดำเนินการที่ถูกต้องเมื่อพบเครื่องหมายคูณและเครื่องหมายหารต่อเนื่องกันคือต้องทำจากซ้ายไปขวาเสมอ
ตัวอย่าง : 5 * 4 - 9 / 3
ลำดับสุดท้ายคือการบวกและการลบ เช่นเดียวกับการคูณและการหาร การบวกและการลบทำจากซ้ายไปขวาเสมอ
ภาษาลัมกัง
ภาษาลัมกัง (Lamkang language) มีผู้พูดในอินเดีย 10,000 คน (พ.ศ. 2542) ในรัฐมณีปุระทางตะวันออกเฉียงใต้ และมีในพม่าตามแนวชายแดนอินเดียแต่ไม่ทราบจำนวน จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ฉิ่น-นาคา สาขาย่อยกูกี-ฉิ่น ผู้พูดภาษานี้ในอินเดียจะพูดภาษาฮินดีหรือภาษาอังกฤษได้ และเข้าใจภาษามณีปุระได้ ในอินเดียเขียนด้วยอักษรละติน ในพม่าเขียนด้วยอักษรพม่า เรียงประโยคแบบประธาน-กรรม-กริยา ใช้ปรบท คำคุณศัพท์ตามหลังคำนาม
ภาษาฮรังโกล
ภาษาฮรังโกล (Hrangkhol language) มีผู้พูดทั้งหมด 26,820 คน พบในพม่า 8,120 คน (พ.ศ. 2543) กำลังลดจำนวนลง พบในอินเดีย 18,700 คน (พ.ศ. 2543) ในรัฐอัสสัม รัฐตรีปุระ และบางส่วนในรัฐไมโซรัมและรัฐมณีปุระ จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ฉิ่น-นาคา สาขาย่อยกูกี-ฉิ่น ผู้พูดภาษานี้กำลังลดลง โดยหันไปพูดภาษาไมโซ ภาษาฮินดี ภาษาอังกฤษ หรือภาษาอัสสัม
ภาษาอนัล
ภาษาอนัล (Anal language) หรือภาษานามฟัว มีผู้พูดในอินเดีย 13,900 คน (พ.ศ. 2544) ทางตะวันออกเฉียงใต้ของรัฐมณีปุระ อาจจะมีผู้พูดภาษานี้ในพม่าและบังกลาเทศ จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ฉิ่น-นาคา สาขาย่อยกูกี-ฉิ่น เขียนด้วยอักษรละติน ผู้พูดภาษานี้พูดภาษามณีปุระได้ด้วย
ต่อไปนี้เป็นตัวอย่างคำศัพท์ในภาษาอนัล
กองทัพเรือเยอรมัน
กองทัพเรือเยอรมัน () เป็นกองทัพเรือแห่งประเทศเยอรมนี และเป็นส่วนหนึ่งของบุนเดซเวร์ (กองทัพเยอรมัน)
กองทัพเรือเยอรมันเป็นส่วนหนึ่งของกองทัพเยอรมัน (บุนเดซเวร์) และร่วมเป็นอันหนึ่งอันเดียวกับพันธมิตรนาโต้ ภารกิจกองทัพนี้ยังรวมถึงการมีส่วนร่วมในการรักษาความสงบกับการดำเนินงานบังคับให้เกิดสันติภาพ ตลอดจนการป้องกันอาณาเขตของเยอรมนีและพันธมิตร
อากาศยานติดอาวุธแห่งกองทัพเรือเยอรมันมีชื่อเรียกกันว่า มารีเนอฟรีเกอร์ โดยมีอากาศยานมารีเนอฟรีเกอร์ปฏิบัติการรวมทั้งสิ้น 52 ลำ
นักสถิติ
นักสถิติ เป็นบุคคลซึ่งทำงานกับสถิติทางทฤษฎีหรือประยุกต์ วิชาชีพนี้มีทั้งในภาคเอกชนและรัฐบาล แก่นของงานคือการวัด ตีความและอธิบายรูปแบบโลกและกิจกรรมมนุษย์ในสถิตินั้น สาขานี้มีประวัติศาสตร์ร่วมกันกับสังคมศาสตร์ปฏิฐานนิยมอย่างมาก แต่บ่อยครั้งเน้นกับวิธีทางคณิตศาสตร์ขั้นสูงมากกว่า
การรวมความรู้ทางสถิติกับความชำนาญในวิชาอื่นมีทั่วไป การนำไปใช้ก็หลากหลาย นักสถิติสามารถใช้ความรู้ของตนกับการผลิต วิจัย การเงิน การแพทย์ สิ่งแวดล้อมที่สร้างขึ้นและตามธรรมชาติ การประกันภัยและรัฐบาล พวกเขามักถูกว่าจ้างให้สนับสนุนการตัดสินใจเกี่ยวกับการจัดการหรือดูแลการควบคุมคุณภาพในการผลิต
ตามข้อมูลสำนักงานสถิติแรงงานสหรัฐอเมริกา จนถึง พ.ศ. 2551 มี 22,600 งานถูกจัดเป็นนักสถิติในสหรัฐอเมริกา ในบรรดาผู้ทำงานสถิติ มีประมาณ 30% ทำงานให้กับภาครัฐ (ระดับสหพันธรัฐ รัฐหรือท้องถิ่น) นอกเหนือจากนี้ มีบุคคลอีกจำนวนไม่น้อยที่ใช้สถิติในงานของตนแต่ใช้ชื่องานนอกเหนือจากนักสถิติ อาชีพนักสถิติถูกมองว่าเป็นวิชาชีพ นักสถิติส่วนใหญ่ทำงานในสำนักงานและมีชั่วโมงทำงานปกติและดังนั้นจึงถูกมองว่าเป็น คนงานปกขาว (หมายถึง พนักงานสำนักงาน) นักสถิติส่วนน้อยทำงานอิสระเป็นผู้ให้คำปรึกษาทางสถิติ
งานนักสถิติส่วนมากต้องสำเร็จปริญญาโทในวิชาสถิติหรือสาขาที่เกี่ยวข้อง นักสถิติอาชีพหลายคนสำเร็จการศึกษาระดับปริญญาเอก
รายชื่อเทศบาลเมืองในประเทศไทยเรียงตามจำนวนประชากร
รายชื่อเทศบาลเมืองในประเทศไทยเรียงตามจำนวนประชากร (ข้อมูล ณ วันที่ 31 ธันวาคม พ.ศ. 2558 จากสำนักบริหารการทะเบียน กรมการปกครอง)
ตีร์กูมูเรช
ตีร์กูมูเรช () เป็นเมืองในประเทศโรมาเนีย ตั้งอยู่ทางตอนกลางค่อนไปทางเหนือของประเทศ จากข้อมูลประชากรในวันที่ 1 มกราคม ค.ศ. 2009 มีประชากร 145,151 คน เป็นเมืองที่มีประชากรเป็นอันดับ 16 ของประเทศ
ฮังการียอมโอนภูมิภาคที่ตั้งของเมืองนี้ให้แก่โรมาเนียหลังสงครามโลกครั้งที่หนึ่ง แต่กลับมาเป็นส่วนหนึ่งของฮังการีอีกครั้ง พร้อมกับทางตอนเหนือทรานซิลเวเนียระหว่างสงครามโลกครั้งที่สอง ระหว่างปี ค.ศ. 1940-1945
CJK
CJK เป็นการใช้คำศัพท์ ภาษาจีน, ภาษาญี่ปุ่น และภาษาเกาหลี ร่วมกัน สำหรับใช้ในด้านซอฟต์แวร์และการสื่อสารสากล
และนิยามของ CJKV จะหมายรวมถึง CJK ที่เพิ่มภาษาเวียดนามเข้าไปด้วย ซึ่งเป็นการประกอบภาษาเอเชียตะวันออกหลักๆเข้าไว้ด้วยกัน
ภาษาเหล่านี้ทั้งหมดมีการปรับรูปแบบใช้รวมกัน: โดยมีระบบการเขียนภาษาเหล่านั้น หรือบางส่วนอาจใช้อักษรจีน ร่วมกับ ฮั่นจื้อในภาษาจีน, คันจิในภาษาญี่ปุ่น, ฮันจาในภาษาเกาหลี และ ฮั้นถื่อในภาษาเวียดนาม
อะเลคเซย์ นีโคลาเยวิช ซาเรวิชแห่งรัสเซีย
แกรนด์ดุ๊กอะเลกเซย์ นีโคลาเยวิช ซาเรวิชแห่งรัสเซีย (, ) (12 สิงหาคม พ.ศ. 2447 - 17 กรกฎาคม พ.ศ. 2461) มกุฎราชกุมารองค์สุดท้ายของรัสเซีย เป็นพระราชโอรสของพระเจ้าซาร์นิโคลัสที่ 2 แห่งรัสเซีย แห่งราชวงศ์โรมานอฟ และจักรพรรดินีอเล็กซานดรา เฟโอโดรอฟนาแห่งรัสเซีย ประสูติ ณ พระราชวังฤดูร้อนปีเตอร์ฮอฟ มีพระภคินี 4 พระองค์คือ
เมื่อเจริญพระชันษาแล้ว ซาเรวิชอะเลกเซย์ไม่ทรงได้รับอนุญาตให้เล่นสิ่งที่อาจจะทำให้เกิดพระโลหิต เช่นขี่จักรยาน หรือเล่นเทนนิส เนื่องจากซาเรวิชนั้นได้ประชวรด้วยโรคฮีโมฟิเลีย พระองค์ได้ทูลขอพระมารดาหลายครั้ง แต่ก็ได้รับคำตอบกลับมาเหมือนเดิมทุกทีว่า "ลูกก็รู้ว่าลูกทำไม่ได้" และทุกครั้งที่ได้ยินซาเรวิชน้อยก็ทรงพระกันแสงและพูดว่า "ทำไมฉันไม่เหมือนทุกคน ทำไมเด็กผู้ชายคนอื่นมีทุกอย่าง แต่ฉันไม่" แต่ในทางกลับกัน ซาเรวิชอะเลกเซย์ก็ถูกตามใจมากอยู่เหมือนกัน มีครั้งหนึ่งที่ได้มีขุนนางเสด็จมาเข้าเฝ้าองค์ซาเรวิช พระองค์จะทรงต่อยพวกเขา หรือไม่ก็แกล้งเล่นแรงๆ เกือบทุกครั้ง
และเมื่อครอบครัวของพระองค์ได้จัดเลี้ยงพระกระยาหารนั้น ซาเรวิชอะเลกเซย์ได้ซ่อนตัวอยู่ใต้โต๊ะ ถอดรองเท้าของนางสนองพระโอษฐ์และนำไปให้สมเด็จพระเจ้าซาร์นิโคลัสที่ 2 แห่งรัสเซีย ผู้เป็นพระราชบิดา พระองค์ทรงมีรับสั่งให้ซาเรวิชนำรองเท้าข้างนั้นกลับไปไว้ที่เดิม แต่ซาเรวิชอะเลกเซย์นั้นกลับใส่สตรอว์เบอรี่ลงไปในรองเท้าของนางกำนัลผู้นั้นแทน เจ้าชายคอนสแตนตินผู้เป็นพระญาติของซาร์นิโคลัสได้เขียนไว้ในไดอารี่ว่า "เมื่อไม่นานมานี้ พระชายาของฉันได้ไปทานมื้อกลางวันกลับครอบครัวของพระเจ้าซาร์ และลำบากใจกับพฤติกรรมของซาเรวิชองค์น้อยเป็นอย่างมาก พระองค์ลุกนั่งตลอดเวลา ทานอาหารมูมมาม และหยอกล้อทุกคนไปทั่ว" ปิแอร์ กิลลาร์ด พระอาจารย์ของซาเรวิชอะเลกเซย์พูดกับพระราชบิดาของซาเรวิชและโน้มน้าวให้พระเจ้าซาร์นั้นกำหนดระเบียบให้ซาเรวิช เพื่อที่จะเป็นการดีสำหรับการเป็นพระเจ้าซาร์ของซาเรวิชในอนาคต
ซาเรวิชอะเลกเซย์ นิโคไลเยวิช ทรงมีโรคประจำพระองค์คือ โรคราชวงศ์ (royal Disease) หรือฮีโมฟิเลีย โดยผู้เป็นพระมารดาคือจักรพรรดินีอเล็กซานดรา เฟโอโดรอฟนาแห่งรัสเซียนั้นได้ทรงเป็นพาหะโรคฮีโมฟิเลีย เนื่องด้วยสืบเชื้อสายมาจากสมเด็จพระบรมราชินีนาถวิกตอเรียแห่งสหราชอาณาจักรนั่นเอง
พระอาการประชวรของซาเรวิชอะเลกเซย์ นิโคไลเยวิชนั้น ทำให้สมเด็จพระเจ้าซาร์นิโคลัสที่ 2 แห่งรัสเซียและจักรพรรดินีอเล็กซานดรา เฟโอโดรอฟนาแห่งรัสเซียนั้นเป็นกังวลพระทัยมาก เพราะซาเรวิชอะเลกเซย์เป็นพระโอรสองค์สุดท้องเพียงองค์เดียวและยังเป็นซาเรวิชแห่งรัสเซียด้วย ทั้งสองพระองค์จึงพยายามทุกวิถีทางเพื่อที่จะรักษาพระอาการประชวรของพระโอรส เพราะเหตุนี้เองจึงทำให้เกรกอรี รัสปูตินได้เข้ามารักษาพระอาการประชวรของซาเรวิชอะเลกเซย์จนหายดีแต่ทว่าไม่ได้มีการเปิดเผยใดๆว่ารัสปูตินได้รักษาแก่ซาเรวิชอะเลกเซย์ได้อย่างไร แต่นั้นก็ทำให้รัสปูตินได้กลายเป็นที่โปรดปรานของพระเจ้าซาร์และพระราชินีและได้มอบไว้วางพระทัยให้ในฐานะที่ปรึกษาของจักรพรรดิได้ดูแลการเมืองและราชวงศ์รัสเซีย ด้วยความักใหญ่ใฝ่สูงของรัสปูตินทำให้รัสเซียต้องเผชิญกับความเสื่อมโทรมจนนำไปสู่การล่มสลายของจักรวรรดิรัสเซียในที่สุด
คืนวันที่ 17 กรกฎาคม ค.ศ. 1917 ซาเรวิชอะเลกเซย์และครอบครัว ถูกปลงพระชนม์ในห้องใต้ดินของบ้านอิปาเตียฟ ซึ่งเป็นสถานที่คุมขัง ในเยคาเตรินบุร์ก (Ekaterinburg) สิริพระชนมายุได้ 14 พรรษา
พระศพถูกฝังแบบคริสต์ในปี พ.ศ. 2541 ในวิหารเซนต์แคเธอรีนในมหาวิหารปีเตอร์และพอล ซึ่งเป็นที่ฝังพระศพของอดีตซาร์ทุกพระองค์ของรัสเซีย และในวันที่ 15 สิงหาคม พ.ศ. 2543 ศาสนจักรออร์โธด็อกซ์แห่งรัสเซียประการให้สมาชิกราชวงศ์โรมานอฟเป็นนักบุญผู้แบกรับกิเลส (passion bearer)
หญ้าดอกชมพู
หญ้าดอกชมพู (; ) เป็นหญ้าฤดูเดียว แตกเป็นกอ ออกรากตามข้อ สูง 50 - 100 เซนติเมตร ใบเป็นเส้นตรง มีขนเล็กน้อย ยาว 20 - 30 เซนติเมตร ดอกเป็นดอกช่อแบบพานิเคิล ยาว 10 - 20 เซนติเมตร ก้านช่อดอกผอม ดอกสีขาว สีม่วงหรือสีชมพู ดอกมีขนคล้ายเส้นไหม ออกดอกช่วงพฤศจิกายน - ธันวาคม ขยายพันธุ์ด้วยเมล็ด ชอบดินแห้ง พบในพื้นที่รกร้างและพื้นที่เกษตรกรรม แพร่กระจายในสวนสับปะรด และบริเวณปลูกพืชอื่นๆในประเทศไทย
ยา, วีเอลสเกอร์เดทเทลันเดท
ยา, วีเอลสเกอร์เดทเทลันเดท (; "ใช่แล้ว เรารักแผ่นดินนี้") หรือในชื่อที่เรียกโดยทั่วไปอย่างย่อว่า ยา, วีเอลสเกอร์ (Ja, vi elsker; "ใช่แล้ว เรารัก") เป็นชื่อเพลงชาติของประเทศนอร์เวย์ บทร้องเป็นผลงานการประพันธ์ของบียอร์สเตียร์เน มาร์ตินุส บียอร์สัน ในระหว่าง ค.ศ. 1859 - ค.ศ. 1868 ทำนองประพันธ์เมื่อ ค.ศ. 1864 โดย ริคาร์ด นอร์ราค ผู้เป็นญาติของบียอร์สัน เพลงนี้ได้ทำการบรรเลงต่อสาธารณชนเป็นครั้งแรกเมื่อวันที่ 17 พฤษภาคม ค.ศ. 1864 เนื่องในวาระครบ 50 ปี ของรัฐธรรมนูญแห่งราชอาณาจักรนอร์เวย์ ปกตินิยมขับร้องเฉพาะบทร้องแรกและสองบทสุดท้ายจากบทร้องทั้งหมด 8 บท
บอมเบอร์แมนไลฟ์: แบทเทิลเฟสท์
บอมเบอร์แมนไลฟ์: แบทเทิลเฟสท์ () เป็นวิดีโอเกมสำหรับระบบเอ็กซ์บ็อกซ์ไลฟ์อาเขต ซึ่งเปิดตัวในวันที่ 8 ธันวาคม ค.ศ. 2010
รูปแบบการเล่นเหมือนกับรูปแบบการเล่นที่มีอยู่ใน "บอมเบอร์แมน" แบบดั้งเดิม โดยผู้เล่นจะใช้ระเบิดในการถล่มและกำจัดผู้เล่นอื่น และผู้เล่นจะทำการระเบิดก้อนอิฐเพื่อหาหนทางการเข้าไปหาผู้เล่นรายอื่น การทำลายอิฐทำให้พบไอเท็มเพิ่มความสามารถ อย่างเช่น เพิ่มความเร็ว หรือเพิ่มระยะของแรงระเบิด โดยผู้เล่นที่เหลือเป็นคนสุดท้ายของแต่ละยกจะเป็นผู้ชนะ และหากยังคงมีผู้เล่นรายอื่นเหลืออยู่จะมีการประกาศเสมอ
"บอมเบอร์แมนไลฟ์: แบทเทิลเฟสท์" ประกอบด้วยผู้เล่นออนไลน์แปดรายรวมถึงแบบแบ่งทีม เกมนี้มีการเพิ่มหลายโหมด ตลอดจนไอเท็ม, ลานประลอง รวมทั้งมีการรองรับในระบบเอ็กซ์บ็อกซ์ไลฟ์อาเขตอเวตาร์
"บอมเบอร์แมนไลฟ์: แบทเทิลเฟสท์" ได้รับการตอบรับที่ค่า 67.86 เปอร์เซนต์ในเว็บไซต์เกมแรงกิงส์ และได้รับ 6.5 คะแนนในเว็บไซต์เกมสปอท ส่วนเว็บไซต์เมต้าคริทิคให้คะแนนเกมนี้ที่ 70 คะแนนสำหรับระบบเอ็กซ์บ็อกซ์ 360
แบรด ค็อกซ์
แบรด ค็อกซ์ () เป็นผู้เชี่ยวชาญด้านศาสตร์คอมพิวเตอร์ และ จบดอกเตอร์ด้าน คณิตศาสตร์ทางชีววิทยา เป็นที่รู้จักกว้างขวางจากงานด้านวิศวกรรมคอมพิวเตอร์ โดยเฉพาะอย่างยิ่งการพัฒนา ภาษาอ็อบเจกทีฟ-ซี
ได้รับปริญญาทางด้าน วิทยาศาสตร์ สาขา ออแกนิคเคมี และ คณิตศาสตร์ จากมหาวิทยาลัยเฟอร์แมน และได้รับปริญญาเอกด้าน คณิตศาสตร์ทางชีววิทยา จากมหาวิทยาลัยชิคาโก ในระหว่างที่กำลังทำโครงการด้านซอฟต์แวร์ ที่เป็นที่รู้จักคือ PDP-8 เป็นซอฟต์แวร์ที่ทำงานเลียนแบบระบบประสาทของมนุษย์ เขาทำงานให้กับ สถาบันสุขภาพและสถาบันวูดโฮลโอเชียโนกราฟิก ก่อนจะออกไปทำงานเป็นผู้เชี่ยวชาญด้านศาสตร์คอมพิวเตอร์
ภาษาพังคัว
ภาษาพังคัว (Pangkhua language) หรือภาษาพังคู มีผู้พูดทั้งหมด 2,730 คน พบในบังกลาเทศ 2,500 คน (พ.ศ. 2550) พบในอินเดีย 230 คน (พ.ศ. 2514) ในรัฐไมโซรัม พบในรัฐฉิ่น ประเทศพม่าแต่ไมทราบจำนวนที่แน่นอน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ฉิ่น-นาคา สาขาย่อยกูกี-ฉิ่น เขียนด้วยอักษรเทวนาครีและอักษรละติน ผู้พูดภาษานี้ในบังกลาเทศจะใช้ภาษาเบงกาลีเป็นภาษาทางการศึกษา ผู้พูดภาษานี้ในอินเดียจะพูดภาษาไมโซ ภาษาฉิ่นสำเนียงเบาม์ หรือภาษาอังกฤษได้
ความรุนแรง
ความรุนแรง () นิยามโดยองค์การอนามัยโลกว่าเป็น การใช้กำลังหรือพลังทางกายโดยเจตนาต่อตนเอง ผู้อื่น หรือต่อกลุ่มหรือชุมชนอื่น โดยข่มขู่หรือแท้จริง เพื่อให้เกิดหรือมีความเป็นไปได้สูงว่าจะเกิดการบาดเจ็บ การเสียชีวิต การทำร้ายจิตใจ การพัฒนาไม่เพียงพอหรือการริดรอน นิยามนี้เกี่ยวข้องกับเจตนาของการก่อพฤติกรรมนั้น โดยไม่คำนึงถึงผลที่ตามมา
ความรุนแรงพรากชีวิตผู้คนทั่วโลกไปมากกว่า 1.5 ล้านคนทุกปี สูงกว่า 50% เป็นเพราะอัตวินิบาตกรรม อีก 35% มาจากฆาตกรรม และอีก 12% เป็นผลโดยตรงมาจากสงครามหรือความขัดแย้งรูปแบบอื่น สำหรับผู้เสียชีวิตหนึ่งคนจากเหตุความรุนแรง ต้องมีการเข้าโรงพยาบาลหลายสิบครั้ง การเยี่ยมแผนกฉุกเฉินหลายร้อยครั้ง และการนัดของแพทย์หลายพันครั้ง ยิ่งไปกว่านั้น ความรุนแรงมักมีผลตลอดชีวิตต่อสุขภาพกายและจิตของเหยื่อ ตลอดจนหน้าที่ทางสังคม และชะลอการพัฒนาทางเศรษฐกิจและสังคม
เอจีพีเอส
เอจีพีเอส (Assisted GPS นิยมย่อว่า A - GPS) เป็นระบบที่ช่วยในการเพิ่มสมรรถภาพของจีพีเอสในช่วงการเริ่มต้นการใช้งาน เอจีพีเอสนิยมพบได้ในโทรศัพท์มือถือและสมาร์ตโฟนที่มีความสามารถจีพีเอส
เอจีพีเอส พัฒนาโดย U.S. Federal Communications Commission (FCC) เพื่อให้ตำแหน่งของโทรศัพท์มือถือสามารถตรวจสอบได้ในกรณีฉุกเฉิน
การทำงานทั่วไปของจีพีเอส จะใช้เวลาประมาณ 60-90 วินาทีในการเริ่มต้นระบุตำแหน่ง ซึ่งใช้ข้อมูลการโคจรของดาวเทียมในการคำนวณตำแหน่งปัจจุบัน โดยมีอัตราการส่งสัญญาณอยู่ที่ 50 บิต/วินาที ซึ่งการดาวน์โหลดข้อมูลโคจรโดยตรงหลายครั้งจะกินเวลานานมากกว่านั้น ในระบบเอจีพีเอสจึงถูกนำมาใช้ โดยการทำงานผ่านทางเซิร์ฟเวอร์ของระบบ โดยข้อมูลที่อยู่ในเซิร์ฟเวอร์เอจีพีเอสเป็นข้อมูลจากวงโคจรที่ถูกนำมาเก็บไว้ล่วงหน้าในฐานข้อมูล และเมื่อเครื่องมือเช่นโทรศัพท์มือถือที่ต้องการเชื่อมต่อ สามารถดาวน์โหลดข้อมูลเหล่านี้จากเซิร์ฟเวอร์โดยตรงผ่านทางคลื่นสัญญาโทรศัพท์มือถือ เช่น GSM, CDMA, WCDMA, LTE หรือแม้แต่สัญญาณวิทยุอย่าง Wi-Fi ซึ่งข้อมูลเหล่านี้ปกติจะมีการดาวน์โหลดด้วยความเร็วที่สูงกว่า
อ้นใหญ่
อ้นใหญ่ () เป็นสัตว์ฟันแทะที่มีชื่อวิทยาศาสตร์ว่า "Rhizomys sumatrensis" อยู่ในวงศ์ Spalacidae
มีลำตัวกลมอ้วนป้อมสีน้ำตาล มีตาและหูเล็กมาก ขาและหางสั้น เพื่อความสะดวกในการขุดโพรงอยู่ใต้ดิน อาศัยอยู่ใต้ดิน หรือโพรงไม้ มีฟันแทะคู่หน้ามีขนาดใหญ่เห็นได้ชัด กินหน่อไม้และไม้ไผ่เป็นอาหาร
มีการแพร่กระจายพันธุ์ทั่วไปในป่าไผ่หรือป่าโปร่ง ในภูมิภาคเอเชียอาคเนย์ โดยในโพรงจะมีด้วยกันหลายห้อง ใช้ประโยชน์ต่างกัน
อ้นใหญ่นับเป็นอ้น 1 ใน 3 ชนิดที่พบได้ในประเทศไทย ซึ่งประกอบไปด้วย อ้นใหญ่, อ้นกลาง ("R. pruinosus") และอ้นเล็ก ("Cannomys badius")
อ้นใหญ่นับเป็นอ้นชนิดที่ใหญ่ที่สุด โดยวัดจากปลายหัวจรดปลายหางได้ถึง 48 เซนติเมตร เป็นสัตว์ป่าคุ้มครองประเภทที่ 1 ตามพระราชบัญญัติสงวนและคุ้มครองสัตว์ป่า พุทธศักราช 2535
ในประเทศไทย ที่วัดหนองปรือ จังหวัดกำแพงเพชร พระสงฆ์ที่พำนักอยู่ที่วัดแห่งนี้ได้ทำการเลี้ยงดูอ้นใหญ่จำนวนกว่า 10 ตัวในบ่อปูนซีเมนต์ ความสูงประมาณ 150 เซนติเมตร โดยทำการเลี้ยงมานานกว่า 6 ปี จนกระทั่งเชื่อง สามารถอุ้มเล่นได้ ให้อาหารเป็นมันแกวกับข้าวโพด ตัวที่ใหญ่ที่สุดมีความยาวประมาณ 50-60 เซนติเมตร น้ำหนักมากกว่า 8 กิโลกรัม โดยเริ่มจากขอซื้อจากชาวบ้านที่กำลังจะฆ่าเพื่อนำไปรับประทานเป็นอาหาร
จุดยอด (ทฤษฎีกราฟ)
ในทฤษฎีกราฟ จุดยอด หรือ โหนด เป็นส่วนประกอบอย่างหนึ่งที่ทำให้เกิดกราฟ กราฟไม่ระบุทิศทางประกอบด้วยเซตของจุดยอดและเซตของเส้นเชื่อม (คู่ไม่อันดับของจุดยอด) ในขณะที่กราฟระบุทิศทางประกอบด้วยเซตของจุดยอดและเซตของเส้นเชื่อมที่มีทิศทาง (คู่อันดับของจุดยอด)
จุดยอด "w" เรียกว่าอยู่ ประชิด (adjacent) กับจุดยอด "v" โดยที่ "v" ไม่ใช่ "w" ก็ต่อเมื่อกราฟนั้นมีเส้นเชื่อม ("v","w") และเพื่อนบ้านของจุดยอด "v" คือจุดยอดทั้งหมดที่ประชิดกับ "v"
จุดยอดที่ติดกับเส้นเชื่อมเรียกว่า จุดยอดปลาย (end vertices) ของเส้นเชื่อม
และเส้นเชื่อม ต่อ (incident) กับจุดยอดปลายเสมอ
ดีกรี ของจุดยอดในกราฟ คือจำนวนของเส้นเชื่อมที่ติดกับจุดยอดนั้น
จุดยอดโดดเดี่ยว เป็นจุดยอดที่มีดีกรี 0 และไม่ติดกับเส้นเชื่อมใดเลย
จุดยอดปลาย เป็นจุดยอดที่มีดีกรี 1
สำหรับกราฟระบุทิศทางยังสามารถแบ่งดีกรีออกเป็น 2 ประเภทคือดีกรีเข้า (จำนวนเส้นเชื่อมที่พุ่งเข้าจุดยอดนั้นๆ) 
กับดีกรีออก (จำนวนเส้นเชื่อมที่พุ่งออกจุดยอดนั้นๆ) 
จุดยอดต้นทาง คือจุดยอดที่มีดีกรีเข้า 0 ส่วน จุดยอดปลายทาง คือจุดยอดที่มีดีกรีออก 0
โหมโรง (ละครโทรทัศน์)
โหมโรง เป็นละครซีรีส์ทางโทรทัศน์ของ สถานีโทรทัศน์ไทยพีบีเอส ซึ่งดัดแปลงจากบทภาพยนตร์เรื่อง โหมโรง ของ อิทธิสุนทร วิชัยลักษณ์ เมื่อปี พ.ศ. 2547 นำแสดงโดย ธนาวุฒิ ศรีวัฒนะ และ นพพล โกมารชุน รับบท ศร ทวีศักดิ์ อัครวงษ์ รับบท ขุนอิน ร่วมด้วย เกรียงไกร อุณหะนันท์, อรรถพร ธีมากร, ปิติศักดิ์ เยาวนานนท์, วิทยา เจตะภัย, วุฒิสิทธิ์ สืบสุวรรณ, ปริศนา กล่ำพินิจ, ปานเลขา ว่านม่วง, ณัทธมนกาญจน์ ศรีนิกรโชติ, นันทรัตน์ เชาวราษฎร์, จุฬา ศรีคำมา, สุกุลตา มิตรศรัทธา ออกอากาศทุกวันจันทร์-วันอังคาร เวลา 20.25 - 21.15 น. เริ่มออกฉายวันแรกทางไทยพีบีเอส วันที่ 9 มกราคม พ.ศ. 2555 บทโทรทัศน์โดย ภูเขา และกำกับการแสดงโดย วินัย ปฐมบูรณ์
ทะเลเซโตะใน
ทะเลเซโตะใน หรือ ทะเลใน () เป็นทะเลที่ขั้นกลางระหว่างเกาะฮนชู, เกาะชิโกกุ, และเกาะคีวชู สามเกาะหลักของประเทศญี่ปุ่น เป็นเส้นทางคมนาคมทางน้ำที่เชื่อมต่อระหว่างมหาสมุทรแปซิฟิกและทะเลญี่ปุ่น สามารถเชื่อมต่อไปยังอ่าวโอซากะ และเชื่อมโยงการขนส่งทางทะเลไปยังศูนย์กลางอุตสาหกรรมในภูมิภาคคันไซ ประกอบด้วยโอซากะและโคเบะ ก่อนจะมีการก่อสร้างรถไฟสายซันโย (Sanyō Main Line) ทะเลเซโตะในเป็นการคมนาคมหลักระหว่างคันไซและคีวชู
จังหวัดยามางูจิ, ฮิโรชิมะ, โอกายามะ, เฮียวโงะ, โอซากะ, คางาวะ, เอฮิเมะ, ฟูกูโอกะ, และโออิตะเป็นจังหวัดชายฝั่งทะเลในเซโตะ รวมทั้งเมืองฮิโรชิมะ, อิวากูนิ, ทากามัตสึ, และมัตสึยามะด้วยเช่นกัน
พื้นที่แถบทะเลเซโตะในมีภูมิอากาศอบอุ่น มีอุณหภูมิเกือบจะคงที่ตลอดปีและมีปริมาณน้ำฝนที่ต่ำ บ่อยครั้งมักถูกเรียกว่า ดินแดนที่มีสภาพอากาศเท่าเทียม () ทะเลแห่งนี้มักเกิดปรากฏการณ์ขี้ปลาวาฬ () บ่อย ๆ เพราะกลุ่มแพลงก์ตอนพืชที่หนาแน่น เป็นเหตุให้เกิดปลาตายจำนวนมาก
อุทยานแห่งชาติก๊าตเตียน
อุทยานแห่งชาติก๊าตเตียน () เป็นอุทยานแห่งชาติที่สำคัญในทางตอนใต้ของประเทศเวียดนาม ห่างจากนครโฮจิมินห์ไปทางเหนือ 150 กม. มีพื้นที่ 720 ตารางกิโลเมตร หรือ 450,000 ไร่ และเป็นพื้นที่ป่าฝนเขตร้อนขนาดใหญ่ที่สุดในประเทศเวียดนามและยังเป็นทีอนุรักษ์แรดชวาอีกแต่แรดชวาสูญพันธ์จากเวียดนามแสดงว่าแรดชวาสูญพันธ์จากแผ่นดินใหญ่แล้ว
อุทยานแห่งชาติก๊าตเตียนได้รับการประกาศเป็นเขตสงวนครั้งแรกใน ค.ศ. 1978 โดยแบ่งออกเป็นสองส่วนคือ นามก๊าตเตียน () และเต็ยก๊าตเตียน () ส่วนอื่นที่เหลือคือ ก๊าตหลก () ได้รับการประกาศเป็นเขตสงวนพันธุ์แรดใน ค.ศ. 1992 เพราะการค้นพบประชากรแรดชวา และนำอุทยานแห่งนี้ไปสู่สายตาชาวโลก เขตอนุรักษ์ทั้งสามรวมกันเป็นอุทยานแห่งชาติใน ค.ศ. 1998
Protecting mammal diversity: opportunities and constraints for pragmatic conservation management in Cat Tien National Park, Vietnam, "Oryx", 38, Polet & Ling, (2004)
เรือผิวน้ำ
เรือผิวน้ำ () เป็นเรือของกองทัพเรือประเภทหนึ่งที่จำกัดขอบเขตอยู่บนผิวน้ำทะเลเท่านั้น คำ ๆ นี้เดิมทีหมายถึง เรือยุคใหม่ทุกชนิดที่ไม่ใช่เรือดำน้ำ แม้ว่าเรือนั้นจะมีขนาดตั้งแต่เรือบดไปจนถึงเรือบรรทุกอากาศยานก็ตาม
ภาวะเลือดเป็นกรดเมตะบอลิก
ภาวะเลือดเป็นกรดเหตุเมตะบอลิก () คือภาวะซึ่งร่างกายสร้างสารซึ่งเป็นกรดมากเกินไป หรือไตขับกรดออกจากร่างกายได้น้อยเกินไป หากปล่อยเอาไว้ acidosis จะทำให้เกิด acidemia (pH ในเลือด น้อยกว่า 7.35) มีผลทำให้ระบบต่างๆ ในร่างกายทำงานผิดปกติไปได้
พระธรรมโมลี (ทองอยู่ ญาณวิสุทฺโธ)
พระธรรมโมลี นามเดิม ทองอยู่ พิศลืม ฉายา ญาณวิสุทฺโธ เป็นพระราชาคณะชั้นธรรมฝ่ายมหานิกาย ที่ปรึกษาเจ้าคณะภาค 11 อดีตเจ้าคณะจังหวัดสุรินทร์ เจ้าอาวาสวัดศาลาลอย รองอธิการบดีมหาวิทยาลัยมหาจุฬาลงกรณราชวิทยาลัย วิทยาเขตสุรินทร์ เป็นกรรมการสภาวิชาการมหาวิทยาลัยมหาจุฬาลงกรณราชวิทยาลัย ประเภทโดยตำแหน่งในระดับรองอธิการบดี และอดีตกรรมการสภามหาวิทยาลัยราชภัฎสุรินทร์
ดร. พระธรรมโมลี นามเดิมชื่อ ทองอยู่ พิศลืม เกิดเมื่อวันอังคารที่ 25 เดือน กรกฎาคม พุทธศักราช 2476 (เดือน 8 ปีระกา) ณ หมู่ 5 บ้านตะตึงไถง ตำบลนอกเมือง อำเภอเมืองสุรินทร์ จังหวัดสุรินทร์ บิดาชื่อ นายเคล็ม มารดาชื่อ นางแคน นามสกุล พิศลืม
บรรพชาเป็นสามเณรเมื่อวันที่ 17 พฤษภาคม พ.ศ. 2492 ณ วัดกลางสุรินทร์ ตำบลในเมือง อำเภอเมืองสุรินทร์ จังหวัดสุรินทร์โดยมีพระประภากรคณาจารย์ (เดื่อ ปภากโร) อดีตเจ้าคณะจังหวัดสุรินทร์ เป็นพระอุปัชฌาย์ และอุปสมบทเป็นพระภิกษุเมื่อวันที่ 10 พฤษภาคม พ.ศ. 2497 ณ พัทธสีมา วัดกลางสุรินทร์ ตำบลในเมือง อำเภอเมือง จังหวัดสุรินทร์ โดยมีพระประภากรคณาจารย์ (เดื่อ ปภากโร) เป็นพระอุปัชฌาย์ พระครูวิภัชกัลยาณธรรม (จันทร์ กลฺยาณมุตฺโต) เป็น พระกรรมวาจาจารย์ และพระครูสิทธิการโกศล (เทพ นนฺโท) เป็น พระอนุสาวนาจารย์ ได้รับฉายาว่า “ญาณวิสุทฺโธ”
อัลเฟรท เวเกอเนอร์
อัลเฟรท โลทาร์ เวเกอเนอร์ (; 1 พฤศจิกายน ค.ศ. 1880 – พฤศจิกายน ค.ศ. 1930) เป็นนักวิทยาศาสตร์ นักธรณีฟิสิกส์ และนักอุตุนิยมวิทยาชาวเยอรมัน
เวเกอเนอร์มีชื่อเสียงมากที่สุดจากทฤษฎีทวีปเลื่อนของเขา ซึ่งเสนอใน ค.ศ. 1912 โดยตั้งสมมุติฐานว่า แผ่นทวีปเลื่อนไปรอบโลกอย่างช้า ๆ อย่างไรก็ดี สมมุติฐานของเขาไม่ได้รับการยอมรับจนกระทั่งคริสต์ทศวรรษ 1950 เมื่อมีการค้นพบมากมาย เช่น ภาวะแม่เหล็กบรรพกาล ซึ่งยืนยันสมมุติฐานทวีปเลื่อนของเขา
อัลเฟรท เวเกเนอร์ ได้นำเสนอเกี่ยวกับทวีปเลื่อนเอาไว้ว่า เมื่อประมาณ200-300ปีที่ผ่านมา แผ่นดินทั้งหมดในโลกรวมเป็นผืนแผ่นเดียวกัน เรียกว่า "พันเจีย"[Pangaea] เมื่อเวลาผ่านไปทวีปที่เป็นแผ่นเดียวกันก็ได้เริ่มแยกตัวออกเป็น2ทวีป ตอนเหนือคือ "ลอเรเซีย" และตอนใต้คือ "กอนด์วานา" และเมื่อเวลาผ่านมาทั้ง2ทวีปนี้ ได้แยกตัวออกมาเป็น 7 ทวีปในปัจจุบัน ได้แก่ เอเชีย[ใหญ่เป็นอันดับ 1] แอฟริกา[ใหญ่เป็นอันดับ 2] อเมริกาเหนือ[ใหญ่เป็นอันดับ 3] อเมริกาใต้[ใหญ่เป็นอันดับ 4] ยุโรป[ใหญ่เป็นอันดับ 6] ออสเตรเลีย[ใหญ่เป็นอันดับ 7] แอนตาร์กติก[ใหญ่เป็นอันดับ 5] เราเรียกการเคลื่อนไหวดังกล่าวว่า "ทวีปเลื่อน"
กีวี (พืช)
กีวี () ภาษาจีนเรียก"หมีโหวเถา" เป็นพืชที่มีถิ่นกำเนิดในประเทศจีน บริเวณลุ่มแม่น้ำแยงซีเกียง ต่อมาเริ่มเป็นที่แพร่หลายออกนอกประเทศจีน ต่อมา มีผู้นำไปปลูกที่นิวซีแลนด์เมื่อ พ.ศ. 2449 และได้ปรับปรุงพันธุ์จนได้กีวีที่รสดีมากขึ้น จนกลายเป็นผู้ส่งออกกีวีรายใหญ่ที่สุด นอกจากนั้น นิวซีแลนด์ยังเปลี่ยนชื่อเรียกผลไม้ชนิดนี้จาก Chinese gooseberry เป็นกีวี ตามชื่อของนกกีวีที่เป็นสัญลักษณ์ของประเทศJack Turner เป็นคนที่เริ่มเรียกว่า "kiwifruit" เมื่อราว พ.ศ. 2505 ในประเทศไทยนำกีวีเข้ามาปลูกที่ดอยอ่างขาง และดอยขุนวาง จังหวัดเชียงใหม่
กีวีเป็นไม้เลื้อย กิ่งและใบมีขนปกคลุม สีน้ำตาลแดง ใบเดี่ยว ดอกแยกเพศและแยกต้นกัน ดอกสีขาว ผลรีรูปไข่ มีขนเล็กๆปกคลุมทั่วผล เนื้อสีเขียว บางพันธุ์เนื้อสีเหลือง ชุ่มน้ำ รสเปรี้ยวอมหวาน เป็นผลไม้ที่เก็บไว้ได้นาน แต่มีความไวต่อเอทิลีน ถ้าเก็บกีวีดิบไว้ใกล้กับผลไม้ที่ปล่อยเอทิลีน เช่น กล้วย แอปเปิล จะสุกเร็วมาก ถ้าเก็บอย่างเหมาะสม จะเก็บได้นานถึงสองสัปดาห์
กีวีกินได้ทั้งเป็นผลไม้สด และแปรรูปเช่น แช่แข็ง ผลไม้กระป๋อง กวน ตากแห้ง น้ำผลไม้และไวน์ ใช้แต่งหน้าเค้กและสลัด
นกกระสาคอดำ
นกกระสาคอดำ (; ) เป็นนกกระสาที่ตัวสูง คอยาว ตัวผู้ตาสีน้ำตาลแดง ปากยาวสีดำ คอและหัวสีดำเหลือบม่วง ลำตัวขาว มีสีดำที่ไหล่ตอนล่างของปีก ขณะบินจึงเห็นเป็นแถบสีดำกลางปีก หางดำ ขาสีแดง ตัวเมียหัวดำแต่ตาสีเหลือง พบตามแหล่งน้ำจืดต่าง ๆ หาดทรายและหาดโคลนริมทะเล ปัจจุบันในประเทศไทยพบน้อยมากจนอาจจะสูญพันธุ์แล้ว
คุโด เมะกุมิ
เมะกุมิ ทะกะยะมะ หรือที่แฟนๆรู้จักกันดีในชื่อบนสังเวียนว่า เมะกุมิ คุโด (ญี่ปุ่น: 工藤めぐみ "Kudou Megumi") เป็นนักมวยปล้ำหญิงชาวญี่ปุ่น มีชื่อเล่นว่า "คุโดเมะ" โดยเธอโด่งดังจากการปล้ำในสมาคม FMW (Frontier Martial-Arts Wrestling) ปัจจุบันรีไทร์แล้ว โดยปล้ำแมตช์สั่งลาในการเจอกับ "ชาร์ค ซึชิยะ" ในกติกาแบบฮาร์ดคอร์ ซึ่งเป็นแมตช์ที่เวทีล้อมรอบไปด้วยลวดหนามที่เต็มไปด้วยระเบิด นอกจากนี้ เธอยังเป็นผู้คิดค้นท่า "Kudome Valentine" หรือที่แฟนๆมวยปล้ำทางฝั่งอเมริการู้จักในชื่อ Vertebreaker ท่าไม้ตายของ Gregory Helms แห่ง WWE หรือ Da Gringo Killa ท่าไม้ตายของ Homicide แห่งสมาคม TNA
สนามจันทร์ (แก้ความกำกวม)
สนามจันทร์ อาจหมายถึงสถานที่ต่อไปนี้
ภาษาโปรแกรมระดับสูง
ภาษาโปรแกรมระดับสูง หมายถึงภาษาโปรแกรมที่มีภาวะนามธรรมอย่างสูงจากรายละเอียดการทำงานของคอมพิวเตอร์ หากเปรียบเทียบกับภาษาโปรแกรมระดับต่ำแล้ว ภาษาโปรแกรมระดับสูงอาจมีองค์ประกอบเป็นภาษาธรรมชาติ ใช้งานง่ายกว่า ทำให้กระบวนการพัฒนาโปรแกรมตามข้อกำหนดเรียบง่ายกว่าและสามารถทำความเข้าใจได้ดีกว่า ระดับของภาวะนามธรรมที่ภาษาโปรแกรมจัดเตรียมไว้ให้ เป็นตัวกำหนดว่าภาษานั้นมี "ระดับสูง" มากน้อยแค่ไหน
ภาษาโปรแกรมระดับสูงภาษาแรกที่ออกแบบขึ้นมาสำหรับคอมพิวเตอร์คือ ภาษาพลังคัลคึล (Plankalkül) สร้างโดย คอนรัด ทซูเซอ (Konrad Zuse) อย่างไรก็ตาม ภาษานี้ไม่มีการพัฒนาให้เกิดผลในยุคของเขา และผลงานดั้งเดิมของเขาก็เป็นเอกเทศจากการพัฒนาอื่น ๆ
แอนดอย 4.4 - แอนดอย 8.8
คำสังเสียง ออโต้รัน (ภาษาถิ่น คนเมืองเจียงดาว) ภาษาถิ่นต่างๆ ทั่วจักรวัตท์
ยุทธการที่เซกิงาฮาระ
ยุทธการที่เซกิงาฮาระ เป็นยุทธการแตกหักเกิดขึ้นเมื่อวันที่ 21 ตุลาคม ค.ศ. 1600 ซึ่งกรุยทางสู่การจัดตั้งรัฐบาลโชกุนของโทกูงาวะ อิเอยาซุ แม้เขาจะต้องใช้เวลาหลังจากนี้อีกสามปีในการรวบรวมอำนาจในตำแหน่งของเขาเหนือตระกูลโทโยโตมิและเหล่าไดเมียว เซกิงาฮาระถูกมองอย่างกว้างขวางว่าเป็นจุดเริ่มต้นอย่างไม่เป็นทางการของรัฐบาลโชกุนโทกูงาวะ รัฐบาลโชกุนสุดท้ายซึ่งปกครองญี่ปุ่น จากนั้น ญี่ปุ่นมีสันติภาพเป็นเวลานานหลังจากยุทธการนี้
เมื่อฮิเดโยชิป่วยตายในปี ค.ศ.1598 ตัวอิเอยาสุก็วางแผนที่จะริบอำนาจของตระกูลโทโยโทมิ แต่อิชิดะ มิตสึนาริและบรรดาไดเมียวทางภาคตะวันตกไม่ยินยอม รวมทั้งตัวอุเอสึงิ คาเกะคัตสึกับนาโอเอะ คาเนะสึกุ ก็ไม่เห็นด้วยกับอิเอยาสุ ทางด้านอิชิดะจึงเปิดฉากโจมตีก่อนโดยร่วมมือกับชิมะสุเข้าโจมตีปราสาทฟุชิมิ เมื่อปราสาทฟุชิมิถูกตีแตก อิเอยาสุจึงต้องรับศึกสองด้าน คือทัพอิชิดะและทัพอุเอสึงิ ดังนั้นอิเอยาสุตัดสินใจรับศึกกับทัพอิชิดะที่ทุ่งเซกิงาฮาระ และแบ่งอีกทัพหนึ่งไปรับกับทัพอุเอสึงิ
21 ตุลาคม ค.ศ.1600 ทัพอิชิดะและทัพโทกุงาวะก็เปิดฉากสู้รบกัน โดยในช่วงแรกฝ่ายอิชิดะและพันธมิตรได้เปรียบ แต่มีขุนพลคนหนึ่งชื่อโคบายะคาว่า ฮิเดะอากิ กลับลังเลไม่ยอมเคลื่อนทัพ ทางฝ่ายอิเอยาสุที่กำลังเสียเปรียบจึงเข้าเจรจาลับกับตัวฮิเดะอากิว่าจะยกเมืองให้ปกครองถึง 2 เมืองถ้ามาช่วยรบ แต่ฮิเดะอากิก็ลังเลอีก สุดท้ายอิเอยาสุจึงสั่งให้ทหารระดมยิงปืนไฟใส่ค่ายโคบายะคาว่า ทำให้โคบายะคาว่า ฮิเดะอากิสั่งระดมพลเข้าโจมตีกองทัพโอทานิทันที จากเหตุการณ์ครั้งนี้ทำให้โอทานิ โยชิสึกุตัดสินใจฆ่าตัวตาย ส่วนอิชิดะ มิตสึนาริถูกจับประหาร ที่เหลือต่างก็หนีตายกลับแคว้นตัวเองอย่างอลหม่าน ทางด้านกองทัพอุเอสึงิก็หนีกลับแคว้นตัวเองไปด้วย สงครามครั้งนี้ทำให้ทุ่งเซกิงาฮาระเต็มไปด้วยเลือด สุดท้ายโทกุงาวะ อิเอยาสุได้ชัยชนะอย่างเด็ดขาดและสถาปนารัฐบาลโชกุนโทกุงาวะ
ภาวะเลือดเป็นกรดแล็กติก
ภาวะเลือดเป็นกรดแล็กติก () คือภาวะซึ่งเลือดและเนื้อเยื่อในร่างกายมีความเป็นกรดมากกว่าปกติ (มีค่า pH ต่ำกว่าปกติ) และมีการสร้างกรดแล็กติก โดยเฉพาะ D-lactate มากกว่าปกติ ถือเป็นภาวะเลือดเป็นกรดเหตุเมตะบอลิกชนิดหนึ่ง ส่วนใหญ่เกิดจากการที่เซลล์ได้รับออกซิเจนไม่เพียงพอต่อความต้องการ (เช่น ขณะออกกำลังกายอย่างหนัก) ทำให้การหายใจระดับเซลล์บกพร่องลงไปจน pH ลดต่ำลง ในขณะเดียวกันเซลล์ที่ได้รับออกซิเจนไม่เพียงพอต่อความต้องการจะหันไปใช้กระบวนสลายกลูโคสแบบไม่ใช้ออกซิเจน ซึ่งมีผลผลิตออกมาเป็นกรดแล็กติกอีกด้วย
เพิร์ล ฮาร์เบอร์ (ภาพยนตร์)
เพิร์ล ฮาร์เบอร์ () เป็นภาพยนตร์แนวแอ็กชันโรแมนติกที่กำกับในปี 2001 โดยเจอร์รี บัคไฮเมอร์ และ ไมเคิล เบย์ โดยมีเนื่อเรื่องอิงประวัติศาสตร์จริงในช่วงสงครามโลกครั้งที่ 2 ซึ่งจะเน้นหนักไปที่ชีวิตของนายทหารสองคน คือ เรฟ (เบ็น เอ็ฟเฟล็ค) และแดนนี (จอช ฮาร์เน็ตต์) ซึ่งประจำการอยู่ที่ท่าเรือนาม เพิร์ลฮาร์เบอร์ และยังมีเนื้อเรื่องเสริมเป็น การรุกรานของดูลิตเติล ภาพยนตร์นี่ใช้เวลาฉายนานถึง 3 ชั่วโมง 3 นาที
ลิ่นต้นไม้
ลิ่นต้นไม้ (Tree Pangolin) เป็นลิ่นหนึ่งในแปดชนิดที่เหลืออยู่ในปัจจุบัน มีถิ่นกำเนิดในแถบเส้นศูนย์สูตรในทวีปแอฟริกา รู้จักกันในชื่ออื่นว่า White-bellied Pangolin หรือ Three-cusped Pangolin
ลิ่นต้นไม้จัดอยู่ในสกุลย่อย "Phataginus" ซึ่งผู้แต่งบางคนยก "Phataginus" เป็นสกุล มีสองชนิดย่อยที่จำแนกไว้ในปี ค.ศ. 1972 โดยมีสเตอร์ (Meester) :ลิ่นต้นไม้มีการกระจายพันธุ์จากประเทศกินีถึงประเทศเซียร์ราลีโอน และส่วนใหญ่ของแอฟริกาตะวันตกถึงแอฟริกากลางและไปทางตะวันออกถึงทางตะวันตกเฉียงใต้ของประเทศเคนยาและทางตะวันตกเฉียงเหนือของประเทศแทนซาเนีย ทางใต้ลงไปถึงทางเหนือของประเทศแองโกลาและทางตะวันตกเฉียงเหนือของประเทศแซมเบีย มันถูกพบบนเกาะในมหาสมุทรแอตแลนติกของไบโอโค (Bioko) และมีบันทึกที่ไม่ได้รับการยืนยันว่าพบในประเทศเซเนกัล, ประเทศแกมเบียหรือประเทศกินี-บิสเซา
ลิ่นต้นไม้เป็นสัตว์หากินกลางคืน บนต้นไม้หรือพื้นดิน พบในป่าชื้นเขตร้อนในที่ลุ่ม รวมทั้งทุ่งหญ้าสะวันนาและป่าละเมาะ มันสามารถปรับตัวอาศัยอยู่ในพื้นที่เกษตรกรรมและพื้นที่รกร้างได้
น้ำตกห้วยหินฝน
น้ำตกห้วยหินฝน เป็นน้ำตกขนาดเล็ก อยู่ในอุทยานแห่งชาติขุนน่าน อำเภอบ่อเกลือ จังหวัดน่าน มีต้นกำเนิดจากลำห้วยหินฝน ในอดีตเมื่อหลายร้อยปีที่ผ่านมาได้มีกองทัพพม่าใช้เป็นที่ตั้งฐานทัพ แล้วใช้หินในลำห้วยเป็นที่ลับคมหอกคมดาบ เพื่อเตรียมที่จะไปตีเอาบ่อเกลือ การลับลับคมหอกคมดาบ ชาวบ้านแถบนี้เรียกว่าฝนหอกฝนดาบ จึงเรียกลำห้วยว่า ห้วยหินฝน จนถึงปัจจุบัน
น้ำตกห้วยหินฝนเป็นน้ำตกที่มีความสวยงามตามธรรมชาติ มีพันธุ์ไม้ประเภทเฟิร์นขึ้นตลอดทางจนไปถึงตัวน้ำตก สภาพป่าไม้บริเวณน้ำตกมีความร่มรื่น เหมาะแก่การพักผ่อนอย่างแท้จริง นักท่องเที่ยวสามารถเข้าถึงน้ำตกได้ง่าย เนื่องจากอยู่ในเส้นทางเดินศึกษาธรรมชาติ โดยเดินเท้าจากด้านหลังบ้านพักของอุทยานไปประมาณ 150 เมตร
สวนสัตว์อาซาฮียามา เพนกวินจะโบยบิน
สวนสัตว์อาซาฮียามา เพนกวินจะโบยบิน (; ) เป็นภาพยนตร์ญี่ปุ่น ค.ศ. 2009
เป็นเรื่องราวในสวนสัตว์อาซาฮียามะ ซึ่งผู้ดูแลคนใหม่สัตว์คนใหม่ชื่อ โยะชิดะ สึโยะชิ (รับบทโดย นะกะมุระ ยะซุฮิ) ซึ่งเข้าสังคมไม่เก่ง ได้เผชิญกับวิกฤติการเงินในช่วงต้นทศวรรษที่ 1990 ส่งผลให้ทางสวนสัตว์เกือบต้องปิดตัวลง แต่จากการชี้นำของผู้จัดการที่มีชื่อว่า ทาคิซาวะ คันจิ (รับบทโดย นิชิดะ โทะชิยุกิ) เพียงไม่นาน โยชิดะก็ได้หาทางช่วยเหลือสวนสัตว์ที่ประสบปัญหาด้านการเงินแห่งนี้ ด้วยการระดมความคิด อาทิ คำแนะนำจากผู้เชี่ยวชาญด้านพฤติกรรมสัตว์ชนิดต่างๆ และการเปิดสวนสัตว์กลางคืนอาซาฮียามาก็เริ่มกลับมามีชื่อเสียงอีกครา
「夢になりたい」 ("ฉันต้องการที่จะฝัน") 谷村新司 ทะนิมุระ ชินจิ (แต่งเพลง: 谷村新 ปรับแต่ง: 瀬戸谷芳治)
สหภาพดนตรี
สหภาพดนตรี () เป็นชื่อค่ายเพลงค่ายหนึ่งในประเทศไทยที่ก่อตั้งขึ้นโดยอดีตผู้บริหารของบริษัท จีเอ็มเอ็ม แกรมมี่ 3 คนคือ โอม - ชาตรี คงสุวรรณ, ดี้ - นิติพงษ์ ห่อนาค และป้อม - อัสนี โชติกุล มีนิดหน่อย - จุตินันท์ ภิรมย์ภักดี และจุ๊บ - วุฒินันท์ ภิรมย์ภักดี เข้าร่วมหุ้น
สหภาพดนตรีก่อกำเนิดขึ้นในปี พ.ศ. 2554 หลังจากการลาออกจาก จีเอ็มเอ็ม แกรมมี่ ของดี้ - นิติพงษ์ ห่อนาค ที่ทำงานร่วมกันมานานถึง 27 ปี หลังจากออกจาก จีเอ็มเอ็ม แกรมมี่ เขาได้รวมตัวกับ ป้อม - อัสนี โชติกุล และ โอม - ชาตรี คงสุวรรณ ที่ลาออกจาก จีเอ็มเอ็ม แกรมมี่ มาก่อนหน้านั้นเพื่อเปิดค่ายเพลงสหภาพดนตรี
หลังจากเปิดตัวได้ไม่นาน สิงห์ คอร์เปอเรชั่น ที่มีนิดหน่อย - จุตินันท์ ภิรมย์ภักดี และจุ๊บ - วุฒินันท์ ภิรมย์ภักดี เป็นผู้บริหารได้เข้าร่วมหุ้นเป็นผู้บริหารสหภาพดนตรี
โปรเจกท์แรกของสหภาพดนตรีคือเพลงเฉลิมพระเกียรติพระบาทสมเด็จพระปรมินทรมหาภูมิพลอดุลยเดช เนื่องในวโรกาส พระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 ที่ได้ชักชวนศิลปินแบบไม่สังกัดค่ายมาร่วมร้อง
ในวันที่ 9 กันยายน พ.ศ. 2554 ทางบริษัทได้ทำบุญเปิดตัวที่ทำการบริษัทที่อาคารซีบีเฮาส์
ในช่วงปลายปี พ.ศ. 2554 ทางบริษัทได้ปล่อยซิงเกิลแรกอย่างเป็นทางการของบริษัทออกมาร่วมกับ มีเดียมมิวสิค คือเพลง รักเท่านั้นที่จบลง ของจุ๊บ - วุฒินันท์ ภิรมย์ภักดี ที่ได้ ซี - ฉัตรปวีณ์ ตรีชัชวาลวงศ์ พิธีกรชื่อดังและเจ้าของฉายา "เจ้าหญิงไอที" มาเป็นนางเอกมิวสิกวิดีโอ และมีผลงานต่อมาเรื่อย ๆ รวมทั้งได้ออกโปรเจกต์ชื่อ แจ่มจันทร์โปรเจกต์ ด้วย มีเพลงดังอย่าง อาย ของ สิงโต นำโชค และเพลง "ชั่วครั้งชั่วคราว" ของ ลูกปัด - ชลนรรจ์ ลิ่มไทย
เมื่อวันที่ 26 กรกฎาคม พ.ศ. 2558 วสุ ห้าวหาญ ได้ลาออกจากสหภาพดนตรีเพื่อกลับไปทำงานที่ แกรมมี่โกลด์ ตามเดิม ต่อมาเมื่อวันที่ 7 สิงหาคม ปีเดียวกัน ดี้ - นิติพงษ์ ห่อนาค ได้ลาออกจากสหภาพดนตรีเพื่อกลับไปทำงานที่ จีเอ็มเอ็ม แกรมมี่ ตามเดิมอย่างไม่ทราบสาเหตุ ตรงกันข้ามกับฟองเบียร์ - ปฏิเวธ อุทัยเฉลิม ที่ประกาศยุบค่าย วีเรคคอร์ดส และลาออกจาก จีเอ็มเอ็ม แกรมมี่ เพื่อไปทำงานที่สหภาพดนตรี และได้กลายเป็นผู้บริหารสหภาพดนตรีคนใหม่ โดยเปิดค่ายเพลง มีเรคคอร์ดส ทำให้มีศิลปินบางส่วนจากวีเรคคอร์ดสย้ายค่ายเข้ามาอยู่มีเรคคอร์ดส หลังจากนั้นเพียง 4 เดือนก็ได้รีแบรนด์บริษัทและเปลี่ยนชื่อบริษัทใหม่เป็น มิวสิกมูฟเอนเตอร์เทนเมนต์ () และจุ๊บ - วุฒินันท์ ภิรมย์ภักดี ก็ได้ก้าวขึ้นมารับตำแหน่งกรรมการผู้จัดการ ส่วนป้อม - อัสนี โชติกุล และโอม - ชาตรี คงสุวรรณ ก็ได้เป็นกรรมการผู้อำนวยการ โดยมีค่ายเพลงย่อย 4 ค่าย คือ มิวสิกมูฟเอนเตอร์เทนเมนต์, มีเรคคอร์ดส, บ็อกซ์มิวสิก และ เจ้าพระยาเรคคอร์ดส โดยศิลปินในสังกัดสหภาพดนตรีส่วนใหญ่ย้ายไปอยู่กับ มิวสิกมูฟเอนเตอร์เทนเมนต์ และบางส่วนย้ายไปอยู่กับบ็อกซ์มิวสิก
ฮาวอค (เอ็กซ์เมน)
อเล็กซานเดอร์ "อเล็กซ์" ซัมเมอร์ส () เป็นบุตรของพันตรีคริสโตเฟอร์ ซัมเมอร์ส นักบินแห่งกองทัพอากาศสหรัฐฯ กับครูประถม แคทเธอรีน แอนน์ ซัมเมอร์ส มีพี่คนโตหนึ่งคนชื่อสก็อตต์ ซัมเมอร์สที่แก่กว่าหกปี ทั้งคู่เป็นมิวแทนท์เหมือนกัน
ในวัยเด็ก วันหนึ่งระหว่างทางกลับจากทริปครอบครัว เครื่องบินส่วนตัวของพวกเขาที่คริสขับอยู่ได้ถูกยิงตกไปกลางทะเล โดยก่อนที่เครื่องจะตกแม่ของพวกเขาได้เอาร่มชูชีพเพียงอันเดียวให้พวกเขาและผลักพวกเขาก่อนเครื่องจะระเบิด ร่มชูชีพที่ได้มานั้นได้ถูกไฟจากการระเบิดของเครื่องบินไหม้เสียหายและนั้นเป็นครั้งแรกที่สก็อตได้ใช้พลังของเขาโดยใช้ในการชะลอการตกของทั้งคู่
ระหว่างที่ตกพื้น หัวของสก็อตต์กระแทกกับพื้นทำให้สมองส่วนที่ทำให้เขาควบคุมพลังของเขานั้นเสียหาย ส่วนอเล็กซ์นั้นแค่สลบเพราะตกใจไม่เป็นอะไรมากเพราะมีพี่รองอยู่ สองพี่น้องถูกชาวบ้านละแวกนั้นนำไปส่งโรงพยาบาล และเหตุการณ์เลวร้ายในครั้งนี้ทำให้สมองถูกชัตดาวน์ ทำให้ทั้งคู่เกิดอาการความจำเสื่อม
ส
องพี่น้องได้ออกจากโรงพยาบาลและถูกนำเข้าไปอยู่ในสถานสถานเคราะห์แห่งหนึ่งในเมืองโอมาฮา รัฐเนบราสก้า และถูกตรวจสอบร่างกายพร้อมกับทำการทดลองหลายอย่างโดยผอ.ของที่นั้น มิสเตอร์ มิลบูรี่ หนึ่งในพันธมิตรของวายร้าย มิสเตอร์ ซินิสเตอร์ ซินิสเตอร์เชื่อว่าในสองคนนี้ สก็อตต์แข็งแกร่งที่สุด จึงได้ทำการแยกสองพี่น้องไปอยู่ในบ้านอุปการะคนละแห่งเพื่อทำให้สก็อตนั้นบอบบางด้านความรู้สึก อเล็กว์และสก็อตไม่ได้ติดต่อกันหลายปี โดยที่อเล็กซ์นั้นถูกเลี้ยงโดยครอบครัวแบลนดิ้ง โดยที่ลูกชายคนเดียวของครอบครัวนี้ได้ถูกรถชนเสียชีวิต พวกเขาพยายามทำเหมือนว่าอเล็กซ์คือตัวแทนของทอดด์ ลูกของพวกเขาซึ่งอเล็กซ์ได้พยายามทำดีที่สุด
วันหนึ่งชายที่ฆ่าทอดด์ตาย วินเซนต์ ได้ลักพาตัวอเล็กซ์กับพี่สาวบุญธรรมเฮลี่ อเล็กซ์ได้ใช้พลังของเขาครั้งแรกโดยได้เผาวินเซนต์จนวอดวาย ซินิสเตอร์ที่แอบดูอยู่ แอบตกใจที่พลังของอเล็กซ์นั้นเหนือกว่าไซคลอปส์มาก อย่างไรก็ตามอเล็กซ์นั้นไม่สามารถควบคุมพลังของเขาได้ ซินนิสเตอร์จึงได้ทำการบล็อกสมองส่วนหนึ่งของทั้งสองเอาไว้ ทำให้ลืมเหตุการณ์ในคืนนั้นจากนั้นมิวแทนต์อมตะ อะโพคาลิปส์ ได้นำดีเอ็นเอของอเล็กซ์ให้ซินิสเตอร์ปลูกถ่ายเข้าไปในร่างของอาร์เหม็ด อับดุล ซึ่งบวกกับพลังที่ปลุกไม่ตื่นของเขา ทำให้เกิดเป็น Living Pharaoh/Monolith สุดยอดวายร้ายคนนึงในจักรวาลมาร์เวล
อเล็กซ์ใช้ชีวิตธรรมดาๆ จบด้านธรณีวิทยาจากวิทยาลัย Old Landon อาร์เหม็ด ในขณะนั้น เป็นศาสตราจารย์ด้านโบราณคดีที่นั้น ได้บังเอิญพบว่าเขากับอเล็กซ์มีจิตที่เชื่อมกันอยู่ อาร์เหม็ดได้จับตัวอเล็กซ์ไปที่แล็บของเขาในอียิปต์
ระหว่างการทดลองระบุพลังของอเล็กซ์ อาร์เหม็ดได้ทำการฉายรังสีคอสมิค โดยนั้นทำให้เขากลายเป็น Living Monolith ระหว่างนั้นเหล่า X-Men ได้เข้ามาช่วยอเล็กซ์ได้พอดี การต่อสู้จบลงโดยอาร์เหม็ดนั้นราบคาบกับพลังของอเล็กซ์เนื่องจากความเครียดและหวาดกลัวระหว่างการทดลอง
ความที่อเล็กซืไม่สามารถควบคุมพลังตนเองได้ เขาได้อัปเปหิตนเองไปอยู่ที่ทะเลทรายในอียิปต์ หลังจากนั้นไม่นานเขาได้ถูกจับโดยหุ่นเซนติเนลและนำกลับไปที่ฐานใหญ่โดยคำสั่งของ แลร์รี่ ทราส์ก ลูกของผู้ประดิษฐ์หุ่นเซนติเนล แลร์รี่ ได้ให้ชื่อรหัสฮาวอคกับเขาพร้อมกับชุดพิเศษที่รวบรวมพลังงานมาไว้ที่อกของเขา อย่างไรก็ตามได้เกิดอุบัติเหตุระเบิดขึ้น อเล็กซ์บาดเจ็บสาหัส และ X-Men ได้นำตัวเขาไปรักษากับดร. คาร์ล ไลกอส ดร.คาร์ลได้พยายามดูดพลังงานชีวิตของอเล็กซ์เพราะเขานั้นเป็นแวมไพร์ พลังของอเล็กซ์ปลุกยีนส์ที่เสียหายจากการโดนเทอโรดัคไทล์ทำร้ายตอนเด็กของดร. คาร์ล ทำให้เขากลายเป็นนกไดโนเสาร์ดูดเลือด เหล่า X-Men ได้ต่อสู้กับดร.คาร์ลร่างนกยักษ์ และชนะ จากนั้นอเล็กซ์ได้เข้าร่วมกับพวก X-Men ในที่สุด
สโมสรฟุตบอลซ็องนัม
สโมสรฟุตบอลซ็องนัม () เป็นสโมสรฟุตบอลอาชีพจากเมืองซ็องนัมในประเทศเกาหลีใต้ เล่นในระดับเคลีก ก่อตั้งขึ้นในปี พ.ศ. 2532 เป็นสโมสรที่ประสบความสำเร็จสูงสุดในประวัติศาสตร์ของเกาหลีใต้ โดยได้รางวัลชนะเลิศเคลีกถึง 7 สมัย, เอฟเอคัพ 2 สมัย, เคลีกคัพ 3 สมัย, เอเอฟซีแชมเปียนส์ลีก 2 สมัย
ซ็องนัมจัดอยู่ในอันดับที่ 5 ของสโมสรฟุตบอลในทวีปเอเชียในคริสต์ศตวรรษที่ 20 จากสหพันธ์ประวัติศาสตร์และสถิติฟุตบอลนานาชาติ
โทรเลขไฟฟ้า
โทรเลขไฟฟ้าเป็นโทรเลขซึ่งใช้สัญญาณไฟฟ้า โดยปกติถ่ายทอดผ่านสายโทรคมนาคมหรือวิทยุ โทรเลขแม่เหล็กไฟฟ้าเป็นอุปกรณ์สำหรับการส่งสารข้อความเข้ารหัสมนุษย์ถึงมนุษย์
โทรเลขไฟฟ้า หรือที่มักเรียกเพียง "โทรเลข" เข้าแทนที่ระบบโทรเลขสายส่งสัญญาณ ดังนั้น จึงเป็นรูปแบบการโทรคมนาคมด้วยไฟฟ้าแบบแรกของโลก อีกหลายทศวรรษให้หลังการประดิษฐ์คิดค้น เครือข่ายโทรเลขไฟฟ้าให้ผู้คนและธุรกิจแทบจะส่งข้อความทันด่วนข้ามทวีปและมหาสมุทรได้ โดยมีผลกระทบต่อสังคมและเศรษฐกิจอย่างกว้างขวาง
จังหวัดสมุทรสาครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดสมุทรสาคร พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 3 เขตเลือกตั้ง โดยแต่ละเขตเลือกตั้ง จะมีสมาชิกสภาผู้แทนราษฎรได้เขตละ 1 คน
Missionary Church of Kopimism
Missionary Church of Kopimism เป็นกลุ่มของผู้ศรัทธาการแชร์ไฟล์ ก่อตั้งโดย ไอแซก เจอร์ซัน นักปรัชญาอายุ 19 ปี โดยอ้างว่าการคัดลอกข้อมูลข่าวสาร เป็นพิธีกรรมอันศักดิ์สิทธิ์ในลักษณะของวิทยาทาน กลุ่มผู้ศรัทธามีฐานหลักอยู่ที่ประเทศสวีเดน
ปัจจุบันกลุ่ม Missionary Church of Kopimism ได้รับการยอมรับตามกฎหมายของสวีเดน โดยหน่วยงาน Swedish Legal, Financial and Administrative Services Agency ("kammarkollegiet") แล้ว ว่าเป็นองค์กรหรือกลุ่มทางศาสนา ภายหลังจากที่ได้พยายามยื่นคำขอจัดตั้งเป็นครั้งที่สาม
ผู้ศรัทธาในลัทธินี้จะถูกเรียกว่า "Kopimist" คำนี้มีที่มาจากวลีว่า "copy me"
ภาวะมีโซเดียมในเลือดน้อยเกิน
ภาวะมีโซเดียมในเลือดน้อยเกิน () คือ ภาวะเกลือแร่ในร่างกายไม่สมดุลอย่างหนึ่ง โดยร่างกายมีความเข้มข้นของโซเดียมในเลือดน้อยกว่าระดับปกติ โซเดียมเป็นไอออนบวกในสารน้ำนอกเซลล์ที่พบมากที่สุดและไม่สามารถเคลื่อนที่ผ่านเยื่อหุ้มเซลล์ได้โดยอิสระ ภาวะธำรงดุลของโซเดียมถูกควบคุมและส่งผลต่อการทำงานของเซลล์ตามปกติโดยตรง ค่าปกติของระดับความเข้มข้นของโซเดียมในเลือดอยู่ที่ 135-145 mEq/L (มิลลิอีควิวาเลนท์ต่อลิตร) จึงให้นิยามของภาวะมีโซเดียมในเลือดน้อยเกินเอาไว้ว่ามีความเข้มข้นของโซเดียมในเลือดน้อยกว่า 135 mEq/L และหากน้อยกว่า 125 mEq/L ถือว่าเป็นรุนแรง
ภาวะโซเดียมในเลือดน้อยส่วนใหญ่เป็นภาวะแทรกซ้อนจากอาการป่วยอื่นๆ ที่ทำให้มีน้ำส่วนเกินคั่งในร่างกายมากเกินกว่าที่ร่างกายจะกำจัดได้ (เช่น หัวใจวาย กลุ่มอาการหลั่งฮอร์โมนต้านปัสสาวะไม่เหมาะสม หรือดื่มน้ำมากเกินไป เป็นต้น) บางครั้งเป็นผลจากการมีน้ำเกินในร่างกายได้
แทบไม่เคยพบว่ามีผู้ป่วยภาวะโซเดียมในเลือดน้อยที่เป็นผลมาจากการขาดโซเดียม แม้การขาดโซเดียมอาจจะทำให้ภาวะโซเดียมในเลือดน้อยที่เป็นอยู่แล้วนั้นแย่ลงได้โดยอ้อมก็ตาม โดยการขาดโซเดียมมักทำให้เกิดภาวะขาดน้ำ ซึ่งการขาดน้ำจะกระตุ้นให้มีการหลั่งฮอร์โมนต้านการปัสสาวะ ซึ่งทำให้ร่างกายเก็บน้ำเอาไว้ไม่ขับออก โซเดียมจึงเจือจางลงเกิดเป็นภาวะโซเดียมในเลือดน้อยได้
สปาย vs. สปาย
สปาย vs. สปาย () เป็นการ์ตูนขาวดำที่ได้รับการเปิดตัวในแมดแมกกาซีน #60 ฉบับเดือนมกราคม ค.ศ. 1961 และได้รับการตีพิมพ์ในฉบับออริจินอลโดยอีซีคอมิคส์ การ์ตูนดังกล่าวสร้างขึ้นโดย อันโตนิโอ โปรญัส
ตัวละคร "สปาย vs. สปาย" ได้ปรากฏตามสื่อ เช่น รายการโทรทัศน์แอนิเมชัน ตลอดจนสินค้าต่างๆ ดังเช่น แอ็คชั่นฟิกเกอร์, เทรดดิ้งการ์ด และ วิดีโอเกม
ในเดือนมิถุนายน ค.ศ. 2011 การ์ตูนชุดนี้ได้รับการประกาศว่าจะมีในฉบับภาพยนตร์คนแสดงโดยอิงจากต้นฉบับซึ่งกำลังอยู่ในช่วงระหว่างการอภิปราย ซึ่งทาง รอน โฮเวิร์ด ได้ให้ความสนใจต่อการกำกับภาพยนตร์ชุดนี้